text:
Sinhpraw, Sumbram Hpe Ni Nawn Ai Hkai Nmai Hte Tsi Tsi Ai Ladat
Sumbram, sinhpraw hpe tsi gawn lajang makawp maga na matu lam amyu myu nga ai re, hkum hkrang san seng san pan lam, buhpun palawng hpe galoi mung san seng nga hkra hte tsi rung kaw na jaw dat ai tsi sha, chya ai lam rai nga ai raitim tinang buga ginra kaw tu ai hkai nmai hpan amyu amyu mung dai sinpraw, sumbram ni hpe tsi tsi la mai nga ai hpe chye lu ai.
Masha law malawng gaw sinhpraw hte sumbram hpe bacteria hpan langai kaw na sha byin wa ai hpe shadu nga ma ai raitim sumbram gaw Dermatophyte bacteria kaw na byin wa ai hte ana kum la gaw wang wang rai hkyeng nna shara nkau macyit marut byin ai re, sinhpraw chyam gaw Malassezia furfur bacteria kaw nna byin ai rai nhtawm byin ai shara kaw ahpraw pang pang rai sep kap au lam nga ai.
Sumbram hte Sinpraw hpe ni nawn ai hkai nmai ni hte mung tsi tsi la mai nga ai re
Shakau hpraw
– Shakau hpraw hpe nau n mani ai sha htu abrep na byin ai shara kaw minute (30) daram arut chya tawn da ai hpang hka hte bai kashin kau, lani mi hta (3) lang ram galaw ra ai, bacteria ana tsep kawp mai tsai na matu ana mai mat ai hpang laban bat mi tup naw matut galaw yang kaja ai.
Hking Hka
– Hking hka gaw kan nbung hte kaga sha shut shat kan ana law law hpe tsi ya lu ai sha n-ga hpyi ana zawn re ai hpe mung mai tsai hkra tsi lu ai re, Hkinghka hpe htu mani nhtawm tsa jap hte gayau nna ana byin ai shara kaw mai tsai hkra chya mai ai (jahkring hkring chya mai ai)
Shingtawn pan
– Shingtawn pan lap (20) daram hpe di la nna mani hkra htu ai hpang ana byin ai shara kaw ja ja arut chya, jahkring mi tawn da na bai kashin kau, lani mi yawm htum (3) lang galaw yang ana mai tsai wa lu ai.
Nawng Lap pu
– Lam makau, Hkauna hkan tu ai Nawng lap pu (20) daram hpe nau n mani ai sha htu nna ana byin ai shara kaw jahpawt shana chya yang ana mai tsai wa lu ai.
Bu Lap
– Bu Lap (Kun yoi) gaw Myen amyu ni Kun-ya makai sha ai lam rai nga ai dai hpe mani hkra htu nna tsa jap hte (15) ya tsing da ai hpang jen la nna ana byin ai kaw chya yang ana mai tsai wa lu ai.
Ang Nam
– Ang Nam gaw tam la loi ai malu masha tsi hkrung tsinan kaba langai re, ang nam hpe htu la nna shani shagu (3) lang chya yang sumbram sinhpraw ni mai tsai wa lu ai.


c: text/html

text:
Hpakant Myu Sha Zinlum Hpung Ni Lawa Lam She Kaw Rim Da Hkrum
Hpakant kaw na yu wa ai Wunpawng Amyu Sha Zinlum hpung ni hpe August (17)ya shani kaw nna Myen Hpyen Dap ni Kamaing – Dumbang gate kaw rim jahkring da ai hpe chye lu ai.
Rim da hkrum ai myu sha zinluymhpung ni gaw Kasung hpyen yen mung shawa ni hpe garum ningtum sa jaw na matu Modo (8) hte yu wa ai kaw Myen hpyen dap ni rim jahkring da nhtawm hkawm sa hkrunlam yawng hpe mung pat da nna shana hkying (4:00)Pm daram she lam bai hpaw yaw ai raitim Myu sha zinlum hpung ni hpe gaw naw rim jahkring da ma ai re.
Ndai mabyin hte seng nna dai ni August (18) ya shani du hkra Myen Hpyen Dap ni Myu sha zinlum hpung ni hpe garai ndat ya shi ai re, seng ang ai Uphkang salang ni hte PCG salang ni manghkang sa du hparan na re hpe na chye lu ai.

robotstxt: allowed

filter: keep


text:
KIA Dap Ba ( 3 ) Dap Dung ( 1 ) ginra, Man Maw Ginwang kata Htang Byu mare makau kaw August, 16 ya shani Nga Lauban Sing Ju a Nga htaw Modo hpe hkap jahkring ai shaloi nhkring ya majaw nlung hte Modo pat kabai ga kau ya nna hprawng mat wa ai lam na chye lu ai.
Hprawng mat wa ai masha ni hpe Nba Pa Balik dap ni kawn rim la nna san jep ai hta Gai Daw mare hte Htang Byu mare grup yin kaw Damya mya sha nga ai ni re hpe chye lu ai.
Rim la lu ai masha ni gaw, Kahtan Kawng mare na Shd. Labang Myu Awng Asak ( 22 ning ), Lana Zup IDPs Camp kaw na Shd. Labang Brang Din Asak ( 20 ning ), Gai Daw mare kaw na Shd. Labya Yaw Mai Asak ( 26 ning ) hte Mung Hkawng mare na Shd. Maran Naw Lum Asak ( 20 ning ) yawng marai ( 4 ) hpe lu rim sai lam chye lu ai.


text:
Hpungtau Bot
Buga Hpung a dawhpum langai mi rai nga ai. Hpung woi ni hpe karum shingtau ai, Hpung a Sasana magam bungli law law hpe lit la woi awn gunhpai ya nga ai re. Hpung Daw Lawk ni hta, hpung masha ni wenyi su rawt nna shada kanawn mazum hku hkau ai lam ngang kang wa hkra, Dinghku Hpawng ni hpe woi awn ai. Hpung Woi Sara ni a dinghku ni, Buga hpung dinghku ni hte kaga malet nhprang hpung masha ni a wenyi, myit masin, hkum hkrang, machyi makaw, si hkrung si htan, ruyak shoihpa, kawsi hpang gara, matsan mayan hkrum nga ai ni hpe kawan katsan, akyu hpyi ya, karum ningtum madi shadaw ya nga ai. 2010-2011 ning hta
Hpungtau ni yawng (40) rai nga ai.
Shang lawm karum shingtau gunhpai nga ai magam bungli ni;
a) Hpung Daw Lawk (13)
b) Makoi Mayang
c) Hkungran Poi
d) Matsan mayan ni hpe gawan katsan
e) Machyi makaw gawan katsan
f) Hkalup hkam
g) Poi Daw
h) Alu hta


text:
Kaya Mungdaw Loikaw Muklum kaw Bochuk Aung San a hkrang bung gumra jawn sumla jun ai hpe nra sharawng nna lam hkawm shawa n-gun madun ai mungshawa ni hpe Myen Balik ni Raba pala ni hte gap bun ai majaw masha marai 21 hkala hkrum ai lam chye lu ai. ...Read More »
Sen hkying lam manu nga ai Lungseng tawng jung ai hpaw hpawng galaw
Myitkyina Muklum, Sama lam hte Sumpra bum lam mazup kaw February shata 12 ya shani hta Doctor Sut Du Bum Yun hkan nu wa ni alu jaw ai sen hkying lam manu nga ai Lungseng tawng jung ai hpaw hpawng lamang galaw ai lam chye lu ai. Lungseng alu jaw ...Read More »
Hpakant, Seng Tawng Seven star company makau kaw ga gyi nna masha marai 6 kaput si
Hpakant, Seng Tawng Seven star Lungseng company makau na ga, n gam gyi wa ai majaw February shata 10 ya shana daw hkring 2:00pm aten daram hta lungseng htu nga ai yemase la marai 6 kaput si mat ai lam na chye lu ai. Ga gyi kaput si mat ai ...Read More »
Nyein Su Zi pukma 20 hte Tara jawat da ai Jan Nhkum Ja Hkawn hpe tara rung kawn gumhpraw dam hte shangut
Mali Nmai hka madim hpe tsep kawp dawm jahkring kau na matu lam hkawm shawa n gun madun ai kaw woi awn ai Jan Nhkum Ja Hkawn hpe Myitkyina tara rung kaw nna February shata 11 ya shani gumhpraw dam hte shangut kau sai lam na chye lu ai. “Dai ...Read More »
MNDAA Kokang hpyen hpung hte Myen hpyen hpung ni gasat gala majan byin
Mungmyit Sinli Ga ( Kachin Sub-state ) KIA Dap Ba 10 Dap Dung 17 ginra, Gangming Loi Dau Ginwang, Man Mak sinpraw maga Banggaw bum sa ra kaw February shata 9 ya jahpawt hkying 7:30am aten kawn hkying 10:30am aten du hkra MNDAA hpyen hpung hte Myen hpyen dap Dapnu ...Read More »
Myen asuya ni kawn hpyen yen mungshawa ni hpe tinang a nta buga de wa na matu laika bang shangun
Myitkyina Muklum, Ziun hpyen yen dabang kaw nga ai mungshawa ni hpe February shata 8 ya shana daw hkying 2:00pm aten daram hta Myen asuya Salang ni kawn hpyen yen mungshawa ni hpe tinang a nta buga de wa na hte seng nna laika form sa jaw ka mara shangun ...Read More »
Naga ni a shara de htaw shang ai jak sau arung arai ni hpe Myen hpyen dap ni hkum pat
Naga ginra, Daga mare kaw shara jahkrat nga ai Myen hpyen dap Hk.M.Y 309 dap na hpyen hpung ni gaw Hkanti maga kawn Tung Mari Jamaw maga jak sau arung arai htaw lung ai jak li ni hpe February shata 7 ya shani kawn hkum pat da ai lam na ...Read More »
Mali, Nmai hka madim hpe ning hkap shawa n gun madun woi galaw ai Jan Nhkum Ja Hkawn hpe Myen Balik dap ni tara jawat
Mali, Nmai hka madim galaw ai lam tsep kawp dawm jahkring kau na matu, February shata 7 ya shani lam hkawm shawa n gun madun woi awn galaw ai Jan Nhkum Ja Hkawn hpe Myen Balik Du Myint Moe kawn Nyein Su zi pukma 20 hte tara jawat da ai ...Read More »
Mali, Nmai Hka madim ninghkap lam hkawm shawa n-gun madun hpawng galaw
Mali, Nmai hka madim hpe tsep kawp dawm jahkring kau na matu masha n-gun marai hkying 7000 daram shang lawm nna February shata 7 ya jahpawt hkying 10:00am aten kaw nna shani ka-ang hkying 12:00pm jan aten du hkra lam hkawm shawa n gun madun ai lam na chye lu ...Read More »
Myitkyina Muklum, Shata pru Nau Ra lawk ( 1 ) kaw n-ta wan hkru
Myitkyina, Shata pru Nau Ra lawk ( 1 ) Lung Seng ပန္းပု galaw ai Lung Seng Dum ( ဂိုေဒါင္ ) kaw February shata 7 ya jahpawt hkring 10:00am aten daram hta wan hkru wa ai lam chye lu ai. Wan hkru wa ai lam gaw Lung Seng ပန္းပု galaw ai ...Read More »


text:
Gumsan Magam Xi Jin Ping Hpe Mungdan Tsaw Htum Akyu Ara Jaw Ya Ai Ningbaw Ngu Communist Pati Gawdaw Tara Laika Hta Jat Bang
October (18) ya shani kaw nna (25) ya shani du hkra galaw ai Miwa Communist Pati Hkumra hpawng hta Miwa Communist Pati hpe woi awn gaw de hpang ai Mao Se Tung hte Miwa Mungdan sut masa chinghkya hpaw ya ai Tong Shau Ping hte maren Gumsan Magam Xi Jin Ping hpe mung Mungdan a tsaw htum akyu ara jaw ya ai ningbaw ngu Miwa Communist Pati a gaw da tara laika hta mying jahpan jat bang da sai lam AP shiga kaw na chye lu ai.
Miwa Communist Pati hpung salang marai (2,300) shanglawm ai Pati hkumra hpawng hta Gumsan Magam Xi Jin Ping hpe Mungdan hpe tsaw htum akyu ara jaw ya ai ningbaw jahpan hta jat bang na matu ndai pati hkumra hpawng hta Miwa Communist Pati gawda tara hpe gram sharai nhtawm mying jahpan jat bang da sai re.
Gumsan Magam Xi Jin Ping a lakhtak hta Corruption amu manghkang hte gindun ai Asuya magam gun marai Wan 1.5 hpe rim ahkyak la ai lam galaw ai sha n-ga Miwa Communist Party kawn Mungdan Uphkang masa, sut masa rawt jat masing hte Mungdan online matut mahkai lam ni du hkra jum tek ai masing ni hpe ndai pati hkumra hpawng hta bawgban masing jahkrat da lu sai re hpe chye lu ai.


text:
Munggu na Sara yan a manghkang hte seng nna Jinghpaw Wunpawng Hkalup Hpung Ginjaw (KBC) kawn Myen Mung Gumsan Magam hpang de laika tang shawn
Myen Hpyen Dap kawn rim da ai Sara Langjaw Gam Seng hte Sara Dumdaw Nawng Lat yan hpe htawng dam jahkrat ai lam hte seng nna Jinghpaw Wunpawng Hkalup Hpung Ginjaw (KBC) kawn Myen Mung Gumsan Magam hpang de October (31) ya shani tang shawn laika sa da ai re hpe chye lu ai.
Sara Langjaw Gam Seng hte Sara Dumdaw Nawng Lat yan hpe Myen Hpyen Dap kawn 2017 ning October (27) ya shani Sam Mung dingdung daw Lashio Muklum Tara rung kaw Pukma ၁၇/၁ hte Sara Dumdaw Nawng Lat hpe htawng dam (4) ning shata (3), Sara Langjaw Gam Seng hpe htawng dam (2) ning shata (3) jahkrat dat sai re.
Ya na zawn makam masham hpung magam gun Sara yan hpe htawng dam jahkrat ai lam hte seng nna Jinghpaw Wunpawng Hkalup Hpung Ginjaw kawn Myen Mung Gunsan Magam hpang de tang shawn da ai hta hpung magam gun Saran yan hpe shata hku mara kata nta masha ni, buga hpung hte matut mahkai ai lam n galaw shangun ai sha woi da ai hpe myu sha ni hku nna nchye na ai lam, htawng dam jahkrat ai a ntsa Jinghpaw Wunpawng Hkalup Hpung Ginjaw hte myu sha ni maroi nni ai lam, ya na zawn galaw ai gaw Wunpawng myu sha ni a shawnglam hpe ahtu hkra shangun ai hte htawng dam jahkrat kau ai manghkang gaw rap ra ai lam nnga ai a ntsa myit yu ya na hte tara ai hku hparan ya na hpe myit mada ai lam ni tang shawn da ai hpe mu lu ai.
Sara yan gaw 2016 ning December (24) ya shani Myen Hpyen Dap kawn Mung shawa ni hpe shinggyim ahkaw ahkang tawt lai ai lam shi sawk ni hpe lam madun ai lam ni galaw ai ngu nna Mye Hpyen Dap ni rim woi mat ai re hpe chye lu ai.


text:
时间:2018-08-22 17:51:18 来源:德宏团结报
Hto...
Sumsing lamu bungwam gadun,
Mungchying ginshi tara gaja,
Suthpom hpung a tara gaja,
Sutlu nga mai madun ya,
Prat lak nnan du wa,
Ninghkong lamyi nan rai nga,
Sut hpuwang do jau ya,
Shakut bandung shangai da,
HKra-u ni ngoi n ra,
Kan bau magam galoi mung nga,
Koi rong mahku nngoi tim,
Magam nna n mai hkring,
Puk dun ngoi na hkum la,
Aten shagu magam shang ra,
Kuk dui laning mi galang ngoi,
Mungchying tara ten shagu hproi,
Koi yeng shaga madat nra,
Sut tam lahkam ya htot ra,
Aprat ninghkong wa ang,
Lamyi laman gapyon gaba wa rai,
Sut mai wang prat wa tai,
Mungchying garum gahtau tara du,
Shawa yong hpe ginron pru,
Sut lu nga mai tara shagu,
Yup ai ni hpe hkan jasu,
Dai rai mungchying tara gata,
Sut lu na bandung mada,
Htingwan gata hkum rong nga,
Mungkan grup hproi shingja,
Jan shata ten hpe hkum shalai,
Hkying ten go aja rai,
Ahkying a ten hpe shachyut,
Shakut bandung hkum dum- hprut,
Sut tam lam de tut mada,
Hkring sa shara hkum tam nga,
Ya tam ya sha hkum rai,
Madin sumtsan myit ra sai,
Dai ni na prat madang wa,
N-gu mamdung n nga,
Ja gumhpro sutdek tai,
Nsi naimam lo lo n ra,
Aten lado shagu mangai ta,
Dai rai mungchying tara gata,
Shawa do tsa dum hprang ra,
Sut lu nga mai ningshong sho,
Hpaji janmau nyan zai do,
Kung zet amyu tai lu hkra,
Jinghpo ni shakut sa wa.
Mangshi hka kau na jan shang mahka. (Dem ai Nhkum Ma Chin)


text:
Shayi Shanan Nsen
Anhte hte Anhte a hpang e kaba wa ai kashu kasha ni yawng gaw mungdan a Gumshem Hpyen Asuya uphkang ai npu e kaba wa ai a majaw dip sha ginhka ai lam, gumshem roi rip ai lam, jahkrit zing-ri ai hpe hkrum sha nga ai. Ndai lam ni a majaw mungdan nga masha ni a myit jasat ni hten bya mat wa ai hta n-ga Hkamja lam, Hpaji lam, Nga mu Nga mai lam ni yawng mung hkrat sum mat wa sai.
Masha zasam ni madu a amyu shayi ni hpe roi rip sha ai pyi nau ladu lai nga yang, anhte a amyu shada nan mung anhte a amyu shayi ni hpe matsan dum lama myit n rawng ai roi sha bang wa hkra, akyang lailen ni hten bya mat shajang sai lam hte Dinghku langai a masa lam hta yu ga nga yang, dinghku masha langai mi nang hpam lu sha-ya tai mat wa yang, dai dinghku a masa gara hku hten bya wa ai lam hpe mung ndai Shayi Shanan hta hti yu ga.
Anhte buga hta mam n-gu, nhprang rai ni grai lu su tim buga madu ni gaw matsan nga yak taw nga ai. Hpa majaw rai ta ? Ndai Gumshem ai Hpyen Asuya a dip tawn ai npu hta na lawt lu na matu anhte yawng a lit rai sai.
Lahtaw Nang Yin
Editor
Kachin Women’s Association Thailand
Click here to download full newsletter.


text:
Yaw Shada Lam Ni Hte Pandung Ni
Yaw Shada ai lam ni (objectives)
• Karai Kasang a hkye hkrang la ai Mungga hpe Myen mung, Asia hte Mungkan ting shachyam shabra lu ai magam gun ni hpe shalat na.
• Chyum hpaji hta ningtawn kung kyang ai Hkristan ningbaw ningla ni hpe shalat na.
• Jinghpaw Wunpawng Hkalup Hpung Ginjaw a makam hkridun hta npawt shatai let hkum dingnum bawngring ai Hkristan asak hkrung lam hpe sharin achyin, shangang shakang ya na.
• Tinang a Buga ginra hte shinggyim wuhpung wuhpawng kata e prat hta hkan nna ra kadawn ai sasana magam amu ni hpe kangka sadi dung let apnawng woi awn dawjau ai Ningbaw Ningla ni hpe shalat na.
• Jinghpaw Wunpawng Hkalup Hpung Ginjaw a makam hkridun hte Karai Masa hpe hkan sa kyem mazing na.
Pandung ni (Goals)
• Karai Mungga hpaji ni hpe npawt nhpang kaw nna tsang hte tsang madang tsaw ai de du hkra jaw ya lu ai Chyum Dakkasu.
• Jinghpaw Wunpawng Hkalup Hpung Ginjaw––Kachin Baptist Convention (KBC)–– a makam hkridun hta npawt shatai let hkum dingnum hpaji hte Sasana myit jasat hpe jaw ya lu ai Chyum Dakkasu.
• Jinghpaw Wunpawng myu sha ni a htunghking ningli ni hpe Karai Mungga hta shangang shakang lu ai Chyum Dakkasu.
• Shinggyim wuhpung wuhpawng hpe ap nawng daw jau lu ai Hkristan Ningbaw Ningla hpaji hpe jaw ya lu ai Chyum Dakkasu.


text:
JINGHPAW WUNPAWNG CHYUM DAKKASU A LABAU KADUN
Jinghpaw Wunpawng Hkalup Hpung nnan de wa ai aten hta nawku hpung hpe woi awn na ningbaw ningla ni shangai shapraw na ra wa ai. Dai majaw, 1901 ning hta Sarakaba Ola Hanson gaw Chyum jawng n nga timung Jinghpaw hte Kayin sara ni a matu Chyum ga kadun sharin nna tara hkaw hpaji ni hpe Myitkyina, Manmaw, Nan Hkam hkan e sharin lai wa sai. 1923 ning hta gaw Chyum jawng kaji ngu nna shawng hpaw chyam yu ai. Dai jawng hta Manmaw na marai 2 hte Namhkam na marai mi sa lung lai wa sai. Sarakaba Sword mung Namhkam e Chyum jawng kaji langai mi hpaw lai wa ai hte dai jawng hta jawngma marai 4 sa du sharin lai wa sai. Ndai ni gaw dai aten e hkyak hkyak ra kadawn ai majaw, hpaw ai jawng ni rai nga ai.
1930 ning October shata gaw Chyum jawng a labau hta lak lai ai shani rai nga ai. Hpa majaw nga yang Myen mung Hkalup Hpung Mung Zuphpawng hpe Yangon mare Cushing High School jawng wang e galaw ma ai. Dai kaw Myitkyina hku nna dat kasa hpaji du Sara Robin, Manmaw de na Pangmu Duwa Sara Lahpai Zau Tu, Sam mung de na Sara Labya De ni rai ma ai. Sara Lahpai Zau Tu gaw, chyum jawng hpaw ya na matu a ja a wa hpyi shawn mu ai. Dai kaw nna Chyum jawng hpaw sa wa na masing hpang wa sai hpe chye lu ai.
Dingla nna hkring sa mat sai Sarakaba George J. Geis hpe bai shaga shatsam ma ai. Dai hte maren Sarakaba Geis yan Ma Ma mung 1931 ning hta Manmaw de du lung wa sai. Shawng ningnan Manmaw kaw Chyum jawng shara lata ma ai. Sarakaba Geis hte Sara Zau Tu lata tawn ai shara gaw Sinlum Pangmu makau na Hpunggan kawng re ai lam chye lu ai. Rai tim, dai shara hpe n shagrin la lu ai. Jahtum e 1932 ning June praw 1 ya shanin Manmaw mare sasana jawng wang na Sarakaba Geis a nta hta Chyum laika sharin jawng wang na Sarakaba Geis a nta hta Chyum laika sharin jawng hpaw hpang lu masai. Dai shaloi Jawngma 9 shawng sa du sharin hpang ma ai. Dai ni gaw: Manmaw na marai 3, Sam mung na marai 4, Myitkyina na marai 2 rai ma ai.
1. Lahkawng Ning Pang (1934-1959)
1934 ning April shata 15 ya hta lahta Sam Mung, Kutkai mare kaw bai matut hpaw nna lahkawng ning sharin ai pang hpe hpaw tawn lu sai. 1934-1959 ning du hkra lahkawng ning pang du hkra sharin ai hpe chye lu ai. Ndai pang hta gaw kabu gara shiga sakse hkam ai lai ladat hte tara hkaw hpaji ni hpe madung tawn nna sharin ya ai re. Sasana majen je ai grau nna gaw, nat hkyawt aten rai nga ai. Dai majaw, asak hkrung lam hte seng nna wenyi lam hta sha n ga hkum hkrang asak hkrung lam rai nga ai kan bau bungli ni hpe mung kalang lata sharin ya ai ten rai nga ai. Dai aten hta sharin ai subjects ni gaw: Ga Shaka Dingsa, Ga Shaka Ningnan, Hpung a ahtik labau, Tara hkaw hpaji, kabu gara shiga sakse hkam ai lai ladat, hkai sun hpaji, jawng sara tai hpaji, tsi mawan hpaji, hte ta hpaji, rai chywi rai rep hpaji ni ra nga ai. 1942 ning March shata du hkra sha jawng hpaw lu ai. Japan prat du wa ai majaw jawng hpe masum ning pat kau ra sai. 1946 ning Apri. shata hta jawngma marai 9 hte jawng bai hpaw lu sai. 1950 ning kaw nna gaw tsang 7 awng sai ni hpe Chyum jawng hkap la ai madang du hkra sharawt lu sai.
2. Masum Ning Pang (1960-1973)
1960 ning hta gaw, 3 ning sharain ai pang hpe bai sharin sai. 1966 ning hta Chyum jawng hpe Myikyina Ginwang Nawng Nang e htawt la nna matut sharin sa wa sai. Ndai pang hta gaw hpung shte seng ai myit jasat lam ni, chyum masa hpaji ni, Hpung labau ni hpe grau n gun dat nna sharin sa wa sai.
3. Mali Ning Pang (1974-1998)
1974 ning hta gaw, 4 ning diploma madang hpe sharawt lu saga ai. Layman course hpe mung 1976-1977 ning kaw nna hpaw hpang lai wa sai. 1983 - 1984 ning hta Layman course hpe jahkring kau sai. 1986 ning kaw nna gaw, L.Th madang hpe lu hpaw hpang lai wa saga ai. 1990 June shata praw 20 ya shani Hkawlik madang hpaw na matu ahkang lu sai re. Dai majaw dai shaning kaw nna gaw, B.Th hpaji hpe sharin lu saga ai.
Ndai madang du hkra du lu ai gaw, 1977 ning Jaw Masat Poi kaba ngut ai kaw na du na 15 ning hta Hkawlik hpaw lu wa na masing jahkrat myit sharawt shajin lai wa let 1983 ning hta galaw lai wa sai Chyum jawng 50 ning Jubili kaba hta Chyum Hkawlik madang sharawt sa wa na lam hta grau n-gun dat hkrang shapraw daw dan sa wa ai majaw, rai nga ai.
1994 ning hta gaw yawng a shawng na Jinghpaw Wunpawng Chyum Hkawlik kaw nna shagrau ai B.Th janmau jaw ai jawng yu poi kaba hpe Dap Kawng Buga Hkalup Hpung hta galaw lu saga ai. Jawngma marai 7 jawng yu lu sai. 1996-1997 ning kaw nna gaw M.Div pre-class marai 3 lung la hpang nna 1997-1998 jawng lung shaning hta e M.Div course sharin hpang sai. 1998 ning kaw nna gaw Kutkai Chyum Jawng mung Chyum Hkawlik a jawng lakying tai wa sai. Ndai Kutkai Chyum Hkawlik kaw gaw, Layman Course, Diploma hte L.Th Jinghpaw hku hpaw hpang lu sai.
4. L.Th Hpaw lu ai labau
Chyum jawng hpe Asha dan sin praw dingda ginra Chyum hpaji hpung (ATESEA) de matut lu nna, 1982 ning September kaw nna anhte Jinghpaw Wunpawng Chyum Jawng gaw (ATESEA) a hpung shang malawm tai wa sai.
1984 ning hta Yangon kaw ATESEA accreditation komiti (Chyum jawng masat shagrin komiti) salang ni du ai majaw, Chyum jawng a malai jawng up Rev. Lahtaw Gum Se hte Sara Ja Gun ya sa hkrum ma ai. Accreditation komiti kaw lawm ai ni gaw, Dr. Grover Tyner, Dr. Velantino Sitway, Dr. Ching Feng Hse ni rai ma ai. Ndai Chyum jawng masat shagrin komiti ni hte hkrum shaga ai report hte maren, Jinghpaw Wunpawng Chyum jawng gaw lawan ai hku L.Th hte B.Th course ni hpe hpaw hpang lu sai nga ai majaw ndai bungli hpe galaw hpang wa na komiti lawu de na hte maren hpaw da lu sai.
1. Rev. L. Gum Se
2. Sarakaba Sumlut Naw
3. Rev. Isak (KBC Amu Madu)
4. Rev. Saboi Jum
5. Sara Gun Jawng nin rai ma ai.
Dai majaw 1986 ning kaw nna L.Th program hpe hpaw hpang lai wa lu saga ai.
5. B.Th Hpaw Hpang ai Lam
1988 ning jawng hpaw ai aten kaw nna B.Th pre-class hpang wa saga ngu, S.C 87/83 hte maren dawdan let hpaw hpang wa lu saga ai. B.Th course hpe ATESEA kaw nna (accreditation) masat ya ai lam garai n galaw ai majaw, Insein Inglik Chyum Jawng (MIT) hte matut mahkai (affiliate) let B.Th course hpe hpaw hpang lu saga ai.
6. M.Div hte kaga Sharin Lamang ni Hpaw Jat ai lam
ATESEA accreditation hpung ni n gun jaw ai hte maren M.Div course hpe 1996-1997 jawng lung shaning kaw nna jaw hpang wa sai. 2000 ning hta ATESEA kaw nna masat masa jaw ai lam hpe hkam la lu sai. Tsa ban 21 de du shang wa ai hte rau KTC kaw nna Diploma hte L.Th hpe awng la lu wa sai jawngma dingsa ni a hpe mit dum let shanhte a matu lak san program B.Min hpe 2003-2004 jawng lung shaning kaw nna hpaw jat lu saga ai. Dai hte maren 2011 jawng lung shaning kaw nna shaning na na la ding da lai wa sai M.A.C.S hte M.Min sharin lamang ni hpe hpaw jat wa na jin jin rai nga sai.
KTCS a labau hta tsawra hkungga ging ai Jawng Up sara kaba masum nga lai wa ai hpe mu lu nga ai. Dai ni gaw, Rev. Lahpai Zau Yaw (1946-1965); Rev. Dr. Lahtaw Gum Se (1966-1993) hte Rev. Dr. Saga Hkyen Naw (1993-2010) ni rai nga ai. 2010-2011 jawng lung shaning kaw nna gaw, KTCS hta jawng up ningnan hpe bai mu lu saga ai. Dai gaw, Dr. Nalaw Dai Hkawng rai nna shi hpe 36 lang na Hpung shawa zuphpawng hta yawng jawm myit hkrum let lata san dat ai lam rai nga ai. Tsa Ban 21 hta KTC a Chyum hpaji grau nna bawng ring galu kaba jat wa na matut Jawng up ningnan kaw nna woi awn sa wa ai lam hta yawng jawm n gun jaw madi shadaw lawm ra nga saga ai rai nga ai.
7. BATS Program Hpaw Hpang ai Lam
Bachelor of Arts in Theological Studies (BATS) ngu ai degree program hpe English hpaji hte Music hpaji hpe madung da nna 2013-2014 jawng lung shaning kaw nna hpaw hpang wa sai. Matut Computer hpaji hte seng ai degree hpe mung hpaw hpang wa lu na matu masing gran nga ai.


text:
Jinghpaw Wunpawng Amyu sha ni a lapran e n hpru n mai ai hpyen majan a majaw, tinang a shimlum ai Buga ginra dum nta ni hpe koi yen kau da nhtawm, chyasam ginra de bu htawt shingbyi nga ai hpu nau ni hpe, anhte Jinghpaw Wunpawng Chyum Dakkasu na magam gun ni hte Jawngma shayi shadang ni sa du kawan ai lam galaw nga ga ai.
Yaw Shada ai lam;
1. Hpyen koi yen hkawm nga ai Nu/Wa hpunau ni yawng hte anhte Chyum Dakkasu magam gun/jawngma ni mung maren mara hkam sha, myit dum nga ai lam hpe tsawra myit sakse shapraw ai lam re.
2. Tinang Buga ginra ni hpe myit dum let, hkiba nga ai hpunau ni hpe sa du n-gun jaw ai re.
3. Kaning re mabyin, tsinyam hkrum ai raitim, myit n daw n hten ai sha, tinang sak hkrung lam hpe Karai kasang kaw n-gun la let bai gaw gap lu na matu n-gun jaw ai lam re.
4. Jinghpaw Wunpawng Myu sha ni a shawng lam gam maka hpe yawng ta gindun let shakut gaw gap lu na mungga hpe ginlen ai lam re.
July shata, 2015 laman hta Group 7 garan let, magam gun ni hte jawngma ni yawng rai yang 250 grupyin shanglawm ai hku nna, Myitkyina hte Waimaw muklum hkan na dabang (IDPs Camp) ni de sa du kawan ai re. Kaga shara; lani mi sat tsan ai shara de gaw du hkra ladaw hkun hkraw ten hta sa du na hku myit da nna, jarit mayan hkan na dabang ni hkan gaw jawng pat ai ten hta sa du kawan lu hkra hkyen lajang nga ai lam nga ga ai.
Anhte Group 7 yawng hte galaw ai lamang ni gaw, Nawku Dawjau ai, Mahkawn Sharin, Kamung naura kadun madun ai, Ka Hkrang, Social Games ni woi ginsup let hpaji la, Kara Zen, asak 50 ning jan ai ni hpe lagaw kashin ya ai hte jasan jaseng galaw ya ai lam ni galaw ga ai re. Jinghpaw Wunpawng Chyum Dakkasu (KTCS) a magam gun/jawngma ni yawng dawjau mayu ai myit masin majing hte tinang na jarik, atsam marai hte kabu gara shanglawm ai majaw mung yawng hpe grai chyeju dum shagrau mayu ai law. KTCS, NAWNG NANG
JINGHPAW WUNPAWNG CHYUM DAKKASU (KTCS) MAGAM GUN NI HTE JAWNGMA NI HPYEN KOI YEN DABANG NI DE SA DU0
Jinghpaw Wunpawng Amyu sha ni a lapran e n hpru n mai ai hpyen majan a majaw, tinang a shimlum ai Buga ginra dum nta ni hpe koi yen kau da nhtawm, chyasam ginra de bu htawt shingbyi nga ai hpu nau ni hpe, anhte Jinghpaw Wunpawng Chyum Dakkasu na magam gun ni hte Jawngma shayi shadang ni sa du kawan ai lam galaw nga ga ai.


text:
(宣言)美颂共和党宣言 英文版
浏览量:1124
DAWDAN SHADIK SHATUP TENG SHA AWNGDANG NA
JJ Lum Dau (28 March 2017)
Shingyim masha shagu gaw tinang a amyu, tinang a mungdan maden zinghka wa hkra shadik shatup sa na matu lit nga ai. Rai yang Myen hkawhkam Anoratha, Bayinnong, Alongphaya ni gaw Myenmung na Myen n re ai myusha yawng hpe shamyit kau lu jang mungdan ngwi pyaw simsa na re, nga ai. Shing rai prat 1, 2, 3 nga nna shamying nhtawm shadik shatup wa ma ai shaloi, Pyu, Kan-yan, Thet zawn re ai myusha wunawng uwa hpe shamyit kau lu masai.
British ni Myenmung hpe zing la ai shaloi, Myen n re ai myusha kaba Mon, Kayin, Kayah, Yahkaing myu 4 sha ngam sai. Dai hpang British gaw Sam, Kachin, Chin mungdan ni hpe matut zing la nna Myenmung kaw shalawm kau hkrum ai hpe yawng chye nga shajang sai. Myenmung shanglawt lu na shing-ran mu ai hte Myen amyu n re ai ni hpe matut shamyit na matu prat 4 nga nna masat la wa masai. Aung San gaw, Myen hkawhkam marai 3 shalat hpang ai masing hpe ginchyum dat na matu ram htum ai ningbaw tai wa sai. Shing rai, Sam, Kachin, Chin ni hpe zinlum la na matu Sam hpe shawng sa shalen na myit wu yang, dai Sam ni gaw, shi hpe madat ya na n re, nga hkam la ai majaw, Kachin hpe sa shanyam ai hte awngdang wa ai marang e, Kachin hpe matut machyu nhtawm Sam yan Chin hpe mung zinlum la lu sai. Myen lap mi lu jang, Sam, Kachin, Chin mung lap langai hpra lu na lam myit hkrum gasadi kaw shalawm dat ai majaw kaga Myen ningbaw ningla ni hpe pawt singdawng shangun wa sai.
Myen hkawhkam prat 1, 2, 3 a yaw shada ai gaw, Myen n re ai myusha ni hpe shamyit kau na matu re. Rai yang Aung San gaw Myen amyu n re ai Sam, Kachin, Chin ni hpe ahkaw ahkang maren madang jaw na matu gasadi jaw ai gaw shut kaba rai sai. Shi hpe sat kau jang, shi hte myit hkrum tawn ai gasadi mung hten mat na sai kam let, Aung San a asak hpe dawm kau masai. Kaja sha nga yang, Aung San yaw shada ai gaw, bumnga masha ni hpe shalen tawn nna shanhte lu wa ai ahkaw ahkang a ntsa myit pyaw myit dik nga shangun let, hkinjang kaja ai hte yawng hpe apyaw sha shamyit kau na masing rai nga ai. Lama Aung San a asak dawm kau n hkrum ai rai yang, kade nna ai laman Sam, Kachin, Chin ni sha n-ga, Myen amyu n re ai ni yawng hte hpe shamyit kau lu na sai.
Shawng nnan Suu Kyi gaw shi a kawa yaw shada ai hpe myit rai n hkawn hkrang ai rai nna, shi a kawa gaw myit hpraw san ai hte shadik shatup wa ai hku hkam la wa sai. Shing rai shi mung bumnga masha ni a maga de shanang ai ga manaw hte shaga wa sai hpe jawm na wa yu saga ai re. Dai hpang Than Shwe kaw nna Aung San a yaw shada lam hpe Suu Kyi atsawm chye na hkra sanglang dan ang sai. Dai shaloi, Anoratha woi awn wa ai yawshada lam awngdang wa lu na matu, tsaban 21 Panglung myit hkrum lam kade ahkyak ai hpe Suu Kyi asan sha chye na hkra sanglang dan ai hpang, Suu kyi gaw Than Shwe maga de shanang ai ga manaw nsen hte shaga pru wa sai.
1947 ning na Panglung myithkrum gasadi ajet hpe ndai ten hta tsaban 21 Panglung myit hkrum gasadi masu hte nlu jahten yang n mai sai majaw myit hkrum sen sa htu ya na masha ni hpe byin mai ai ladat lang nna shakut nga masai. Ndai myit hkrum gasadi jaw nhtawm sen htu ya dat ai hte, jin jin hkyen lajang tawn magang sai maigan mungdan hkan na arang kaba shaw na sahti kaba ni jawm madi shadaw la ai maraang e, Myenmung gaw tsepkawp simsa sai nga nna mungkan ting kaw ndau dat let rawtmalan hpung ni kaw na laknak yawng zing la kau na masa nga ai. Laknak naw hpai nga yang pyi mungmasha ni hpe kade roirip sat nat nga ai rai yang, laknak dawm kau sai hpang gaw tsun shara n nga na sai. KIO/KIA hkum shagu gaw mungmasha rai nga ai Nu Wa Hpu Nau ni a saidaw saichyen ni hkrai re. Ndai mungkan kaw tinang a saidaw saichyen hta manu grau tsaw ai ja gumhpraw hte arawng aya ngu ai mung n nga na re.
Dingda de na Mon hte Kayin rawtmalan hpung ni a shiga hpe daini na lu ai hku rai yang, mungmasha ni aja awa ninghkap nga ninglen, KNU ningbaw gaw, masa hta hkan nna yen n lu sai majaw Myen asuya hpe madi shadaw na matu tawk hprut daw dan nu ai. NMSP kaw na Myen hte ganawn nga ai lit hkam nkau Myen asuya hpe madi shadaw ai raitimung, Ningbaw Kaba hte Dap Awn Daju yan gaw mungmasha ni madi shadaw ai maga de ngang ngang tsap nga ma ai lam na chye lu ai. Dai hte maren, kaga rawtmalan hpung ningbaw ningla ni mung, masa hta hkan nna dawdan wa na masa nga ai. Kaja sha nga yang, tinang a saidaw saichyen ni a myi pyi atu rai jawm madoi yu nga ai maga de shanang nna ahkum ara jawm dawdan sa ga law. Teng teng awngdang na re.
Hpang jahpum shanglawt lu wa ai mungdan ni gaw, East Timor, North Sudan, South Sudan zawn re ai mungdan ni rai ma ai. East Timor shanglawt lu wa na matu UN hte jahtuk matut ya ai wa gaw hku hkau ai jinghku dingsa rai nna, North hte South Sudan shanglawt lu wa na matu Chairman of African Union mung rai, Nigeria mungdan a President mung rai, re ai Mr. Obasanjo Olusegun gaw, Sudan manghkang hte seng nna Lagos mare kaw sanglang dan ai kaw hkan na lawm ai shaloi, tinang a man na awmdawm shanglawt lu lam a masing hpe myit dum wa ai. Manghkang langai hte langai a shingdu lam nbung timung mahkrum madup hta kungkyang ai International Lawyer ni hpe machyu mai nga ai ngu mu wa ai. Kaga lam langai, French asuya gaw Vietnam, Combodia, Laos mungdan ni hpe zing la uphkang wa ai hpang, shanhte hpe shanglawt bai jaw ai shaloi, shi ra sharawng ai wa hpe gumhpawn jaw kau ai ladat n lang ai sha, shawng de zing la hkrum ai mungdan madu ni a lata kaw hkrak sha nhtang ap ya wa sai. Raitimung, British asuya gaw, Myen mungdan, Sam mungdan, Kachin mungdan, Chin mungdan ni hpe laksan rai zing la timung, shanglawt bai jaw ai shaloi mungdan madu ni hpe laksan bai nhtang jaw ai lam n-galaw ai. Dai hta n-ga, shawng e, Myen hkawhkam ni zing la ai Mon hkawhkam mungdan, Yahkaing hkawhkam mungdan, Kayin mungdan, Kayah mungdan ni hpe mung ashawng ahpang n myit yu ai, gumhpawn nna Myen hpe ap ya kau ai gaw tsepkawp shut nga sai. Shing re ai masa hta hkan nna, British asuya hpe mara shagun na kun? Myen asuya hpe mara shagun na kun? Masha ngu ai gaw, kadai mung kade a akyu ara hpe ahkyak tawn ma ai hpe myit dum wa ai.
Ndai lam hte seng nna mungkan tara hpaji ninghkring ni hpe san yu ai shaloi:- Kaja sha nga yang, ndai lam Aung San hte hpa nseng ai. British asuya gaw mungkan ting na shanhte zing la tawn ai mungdan ni yawng hpe shanglawt jaw na matu hkyen lajang tawn chyalu re. Dai shim lam hpe Aung San chye kau ya ai majaw aten dep myiman tam la ai masing sha rai wa sai. Shing rai hpang e, “Aung San hpe Myenmung a shanglawt kawa” nga nna gumhkawng wa sai. Myit yu ga. Sam, Kachin, Chin ni a mungdan gaw Myenmung hte hpa n seng ai. British gaw dai mungdan ni hpe zing la ai lam Myen hte mung hpa n seng ai. Dai majaw shanglawt bai jaw ai shaloi mung, Myen hte achya na lam hpa n nga ai. Seng ang ai ni hpe dingtawk bai nhtang ya ra na sha re. Byin mat wa ai gaw, Aung San myiman tam ai kaw hkan zawzang lawm ai marang e, zang shanut mat ai sha rai wa sai. Shanut nga sai manghkang hpe jasan la na matu gaw, shada mara shagun hkat nga na malai, tinang nan gram sharai la ra sai, nga ai.
1947 Panglung myit hkrum gasadi laika gaw Sam, Kachin, Chin mungdan hte galai la na matu nachying manu rawng ai lakmat gasadi ajet nan rai sai. Dai lakmat ajet hpe tsaban 21 Panglung zuphpawng kaw n seng n ang ai myusha ni hpe mung shalawm la hkra rai, shanut shanat woi shalau dang-rang hkat shangun nhtawm zuphpawng a mahtai masu hpe namdum maisau maga de gale kau ya hkyen nga ma ai. East Timor hte Sudan gaw hpang jahtum mungdan nnan hku shalat la ai ladat hpe mung malawm magawm hkaja mai na re. Raitimung anhte a mungdan gaw, moi chyaloi nhkoi kaw nna grin nga chyalu rai sai majaw tekjum ai ladat kaw n bung na re. Tara Ninghkring ni hpe machyu nhtawm shaning 70 tup machyi wa ai cancer ana hpe tsi shamai la lu na re. Dai tsi shamai na Doctor hpung hta manghkang shalat hpang ai British woi awn ai kaw sakse hku hkan shang lawm na matu India zawn re ai mungdan nkau mung hkan shang lawm ra na lam, seng ang ai hpaji ninghkring ni kaw nna shing ran mu ya nga ma ai.
Anhte Wunpawng Myusha ni gaw dam lada ai hkam la lam hta npawt nhpang tawn ai amyu ni rai ga ai. Shing rai bungli kaba masing hta mung damlada ai ningmu hpe madung tawn wa saga ai. Tinang a mungdan simsa wa lu na matu gaw hpuba hpushawng ni hte rau hkam sha mayu ai myit rawng ga ai rai nna, tinang a mungdan simsa lam lu wa ai shaloi, simsa ai namchyim mung hpuba hpushawng ni hte rau hkam sha mayu ai amyu rai ga ai. Myenmung kaw Myen amyu n re ai myu 7 yawng gaw, munghpawm Myenmung, nga nna ahkum ara pawnghpawm nga na hpe ra sharawng ai ni hkrai rai ga ai. Myen amyu langai sha kaga myu 7 hpe shamyit kau nna shi hkrai mungdan ting hpe ka-up sha lu na matu gyipgyeng ai tingyeng myit hte ndi nda rai shakut nga masai. Shing rai daini na masa hta hkan nna, Myen n re ai anhte myusha 7 jawm ra sharawng ai hte maren, anhte a mungdan ni hpe pawng shabawn la nna munghpawm mungdan hkrang shapraw la ra saga ai. Shing ngu yang, ngai nam kahtawng na dingla langai a matu gaw, yupmang zawn nawn ya ai. Raitimung, machye machyang hkumtsup sai ni a matu gaw, hkrak sha byin mai ai hpe asan sha mu ya nga ma ai.
Mon hkawhkam mungdan hte Yahkaing hkawhkam mungdan a madang bung ai hte maren, shanhte a labau shingdu lam hta hkan nna awmdawm ahkaw ahkang lu ai mungdan shalat la na matu mahkrun manu wa ai hta hkan nna tara ninghkring ni hpe machyu mai ai mahkrun mu nga manu ai. Dai hte maren, hpunau Kayin hte Kayah mungdan a matu mung, kaga hpunau ni hte rau gumhpawn nna ahkyak la na matu myit hkrang nga masai lam na chye lu ai. Shada a lapran kaw ntsa lam jahtuk hkat ai mung nga masai lam soi sam shiga na lu ai.
Myen ni chyawm gaw shanhte hkrai laksan nga mayu ai ni rai nna, Myen amyu n re ai ni hpe shamyit kau lu hkra shaning hkying lam hti nna atik anang shakut wa masai. Yehowa Karai Kasang a tsawra shawang myit gaw dam lada nna mauhpa lam hpringtsup nga ai. Shaning tsa lam hti nna mayam tai wa ai Yuda amyu ni gaw, hpang jahtum kasi madun lu ai mungdan madu byin tai lu na matu atsam rawng wa ai marang e, laklai ai mungdan hpe matsaw lahta tang kaw na shaman ya sai. Anhte a myusha ni gaw prat chyanat hta roirip hkrum sha wa ai kaw na, daini na ten hta Yehowa shaman ya ai machye machyang hte htauli htaula myit hpe asung jashawn chye wa ai marang e, galaw ging ai yi-ngam ni hpe mu mada wa nhtawm shadik shatup chye ai prat de du wa magang sai.
Shawng nnan myi hpaw wa ai hpuba hpushawng ni zawn, shata jan de du hkra rai n chye lung timung, tinang a myusha ni hpe roirip sat nat nga ai prat kaw na lawt wa lu nhtawm, Yehowa jaw da ya ai mungdan hpe bai madu la lu na atsam mung lu nga saga ai re. Dai hpe Nu Wa Hpu Nau ji nbang yawng hte jawm kam let myit hkrum mang-rum rai, tinang kaw rawng ai n-gun atsam hta maigan hkan na jinghku ni a atsam hpe mung gang bang jahkum la nhtawm satan wa roi sha nga ai prat kaw na lawt lu hkra, myit hkrum mang-rum rai tinang tsap nga ai shara kaw na dephkap ai atsam hte shakut sa wa ga, ngu nna hkungga kamhpa ai shawang myit hte aja awa lajin dat nngai law.


text:
Kasung Hpyen Yen Mung Masha Ni Tinang A Mare De Bai Wa Nga Sai
LamBraw Yang mare kaw shanu nga ai Kasung mare hte Zup Mai Yang mare na hpyen yen mung mare masha ni Aug (22) ya shani tinang a dum nta buga de bai nhtang wa sai re hpe chye lu ai.
Lambraw yang mare kaw Aug (20) ya shana maga PCG, Makam masham hpung shagu na hpung woi Sara ni hte hpyen yen kanu kawa ni kawn hpyen yen masha ni tinang a mare buga de yawng bai nhtang wa na matu bawngban jahkrup da ai re.
Hpyen yen mare masha ni gaw tinang a mare buga de bai wa na matu naw hkrit tsang ai raitim mare buga kaw dum nta htinghput htingra, du sat yam nga ni ngam kau da ai majaw bai wa na matu myit shajin dawdan ai re hpe chye lu ai.
Hpyen yen masha ni tinang a mare buga de bai wa ai shaloi garum ningtum uhpung uhpawng ni, nawku hpung ni hte asuya ni garum jaw ai arung rai ni yawng jaw dat na hte mare masha ni hpe PCG hte Hpung woi sara ni kawn Kasung mare, Zup Mai Yang mare de du hkra modo (100) jan hte wa sa ai re hpe matut chye lu ai.


text:
?
时间:2018-08-06 16:17:25 来源:德宏团结报
本文地址:http://www.gydtbg.com/368/jpy/jpnews/content-118-27579-1.html
文章摘要:中缅边境线上的“急诊故事” Miwa mung hte Myen mung mung jarit makau na“Ana gan jep tsi lajang ai maumui” ,念珠菌病嫡系秋月春风,行将陈忠实省略.
Shuili myu mungchying sha tsi rung hta tsi sara wahpung ni shani shagu si hkrung si htan re laja lana ai machyi masha ni hpe hkye mawai nga ma ai.
Mung jarit makau na“Machyi masha gan hkye” ahkyak masha一Chyang Kyin Hkyau, 2000 ning shata 7 hta, Yinnan Ta-li tsi mawan dakkasu jong ko nna pru ai Chyang Kyin Hkyau go Shuili myu mungchying sha tsi rung ko tsi sara galo nga ai, shi go Hkunmin tsirung nambat langai shingnan tsi rung, mungdo gaba nambat langai tsi rung, Zhintau dakkasu jong shingnan tsi rung, Bekyin Seho tsi rung re hkan tsi hpaji ni hkan sharin hkaja hkrat wa yu nu ai. Mungdo tsi lajang shingjong poi gaba hta arong kumhpa lu la yu sai. Shuili myu tsi mawan maga de na ningshong sho masha, Shuili myu tsi sara gaja, laika sharin sara gaja re arong kumhpa lo lo lang lu la yu sai. Gamung laika shi jan ka shapro, lokadat hpaji myu 4 dinglik shapro sai.
2005 ning hta, Chyang Kyin Hkyau Hkunmin tsa mawan dakkasu jong ko hpaji bai wa sharin jat la ai hpang Shuili myu mungchying sha tsi rung ana gan jep gok mu madu ningtau wa galo nu ai hte maren, ana gan jep gok na mu bungli ni hpe lit la nna galo bang wa nu ai. Dai shaloi, Shuili myu mungchying sha tsirung hta hpaji ningnan hte sailam ana gaba hpe kring ninghting rai nna tsi lajang hkrat wa sai.
2007 ning shaning htum wa de, Chyang Kyin Hkyau go Shuili myu mungchying sha tsi rung ko ana gan jep tsi gok mu madu lit gun sai. 1994 ning hta hpo da ai ana gan jep gok go ai grak re tsi sara n nga nna, machyi masha hkap tsi ai hta ayak ahkak no rai shajang nga ai.
1999 ning du yang, “Shibohui” hpe Hkunmin ko galo ai re nga yang, Shuili myu ni “120” ana gan jep dap galo nna, ana gan jep gok ko ru di da sai hte maren, masha lo wa lu jat la sai. 2005 ning hta, ana gan jep gok hta masha jat bang la hkrat wa ai nga yang, ya go tsi sara marai 16, tsi lahku masha marai 33 du sai. Tsi rung rong yup ra 21 nong e lang shadang go 90% du nga ai, gumhpro mung lu tam jat la mat wa sai re nga yang, tsi sara hte tsi lahku masha ni madu a bungli grai galo shakut kam nga ma ai.
Tsi sara Don Byi Tung tsun yang, ya go tsi rung na tsi sara ni ana gan jep gok de sa mayu ai grai lo wa sai.
Shuili myu go Miwa mung hte Myen mung jarit makau hta wa ang nga ai. Shuili myu mungchying sha tsi rung go tsang langai re asuya tsi rung langai sha rai nna, shi go Miwa mung hte Myen mung mungdan lahkong na mung htingrep masha ni a hkam ja lam hpe lit la to nga ma ai.
Shuili mayun dut mu jep balik Wang wa go sak 40 ning garai n du nga ai. 2012 ning hta shi nau ba mat nna, salum galop hkring mat ai ana byin nga ai, machyi masha hpe lau hkye la na matu, Chyang Kyin Hkyau tsi sara ni hte rau, shadon jak matut nna n-gup tut nsa sa bang ya ai ladat hte machyi masha hpe hkye jahkrung ton sai, ndai go nambat langai lang shadon jak lang nna masha hkye ai rai sai. Wang wa hpe hkye tsi la ai hta, mungdo gaba, mungdo laksan ninghkring ni Shuili myu mungchying sha ana gan jep gok ni masha gan hkye la ai hpe shakon shagrau dat sai.
Shuili myu mungchying sha tsi rung ana gan jep gok ni go Miwa mung hte Myen mung mung jarit makau hkan na ana song ai machyi masha ni hpe tsi lajang jahpu n la ai hkap tsi shamai dat ya mung no rai nga ma ai. Mung jarit makau na gapo mu hta hkala hkra ai machyi masha marai 4 hpe tsi shamai dat sai. Jarit lai ai sade ana lu masha marai 2 hpe tsi shamai dat sai.
Shuili myu mungchying sha tsi rung ana gan jep ni go ningnan do hta “Gaji, n-gun kya, ningra lam lo” ai tsi gok ko nna galu gaba wa nna, machyi masha ni hpe “Jahkring la lu, tsi shamai lu” ai tsi gok byin tai wa lu sai, ndai go hpa majo byin wa lu a ni nga yang, madu ko nna nan galo gaja ai majo, yong yong galo gaja hkrat wa lu ai nan rai nga ai.
2004 ning ko nna go, ana gan jep gok ni Shuili myu, Sakhkung mungdo a gasa hku nna, tsang shagu re tsi hpaji shingjong lom ai hta, Yinnan mungdo gaba tsi mawan gan hkye tsi shingjong ai ko na gaja arong kumhpa, nambat masum arong kumhpa, wahpung arong kumhpa re ni lu la masai, 2017 ning hta Sakhkung mungdo a gasa hku nna ningdo langai Yinnan mungdo gaba tsi sara wun hpaji shingjong poi hta nambat masum arong kumhpa lu la sai. 2012 ning hta, ana gan jep gok ni go Shuili myu mungchying sha tsi rung atsang tsirung hpyi shon ai mu hta ahkyak bungli galo shapro nna, myu magup jep yu ai ko lai lu sai. 2015 ning hta bai gahtap jep ai hta, tsi rung ni go masa hta hkan nna, “ICU” hpe ana gan jep gok de shalom dat ya sai, shing rai ana gan jep gok ni go masha n jat shalo ya ai masa hta, “ICU” bungli hpe atsom gun hpai hkrat wa nga ma ai.
Masum ning rai wa yang, “ICU” laja lana ana hkap tsi ai hta myu shagu re ana song masha marai 400 jan hpe hkap tsi shamai dat sai, hkye tsi shamai shadang go 95% a lahta de du nga ai, shong ningnan e yup ku makau e sai jen, gahtet shadang shanyem nna tsi lajang re sama hpaji ningnan, jak ningnan, magam bungli ningnan lang hkrat wa nna, ana gan jep gok na tsi lajang madang shatso la lu sai hte maren, hpong shingra ginra shagu na ni e shateng shagrau ya ai hkrum sai.
2014 ning ko nna, ana gan jep gok ni matut manoi 4 ning ting Shuili myu mungchying sha tsi rung ni e ningshong sho tsi gok ngu nna shakon shagrau ai hkrum nga ai. Ya tsi gok ndai hta mungdo gaba tsang hpaji salang marai 4, dingrin salang marai 3, mungdo tsang hpaji salang marai 4, tsi sara sa galo lom ai laika sharin sara usa marai 1 nga nga ma ai. Dai ko Chyang Kyin Hkyau go lo lo ning rai wa yang tsi rung hte Shuili myu tsang ningshong sho masha ngu ai arong kumhpa lu la, matut manoi lahkong ning ting Shuili myu “Lam shi hta gaja ai tsi sara” ngu ai shingteng amying lu la nu ai.
Shong de tsi tsi hpaji hpang no hkrat ai ten hta, Shuili myu makau mayang hkan na Miwa mung hte Myen mung mung jarit makau na ana song ai machyi masha ni go mungdo, mungdo gaba na tsi rung de wa hkye tsi lajang la ra nga ai, ICU hpe ana gan jep gok de shalom dat ai hpang, grau nna go Hkunmin tsi rung nambat lahkong shingnan tsi rung, Zhinhua dakkasu jong shingnan tsirung, Shanghai namtsi asuya tsi shingrau tsirung re ni madi shado hkrat wa ai hpang ko nna go, ana gan jep gok ni a tsi tsi n-gun ja wa sai hte maren, Shuili myu mungchying sha tsirung ni hpe maigan mung na machyi masha ni grai yu mangoi wa sai, ICU ana song machyi masha ni ana sa tsi shamai hkrat wa ai mung grai lo jat mat wa nga ai, shing rai machyi masha ni hte shanhte nta masha ni ja gumhpro lit li ai lam shatsang kau ya, tsan ai tsi rung


text:
Kabu gara let, yawng hpe hkalum la nga ga ai
Tsaw ra ai Wunpawng Myu sha, Nu Wa hpu nau myit su, ji nban, yawng hpe anhte Rudi Wunpawng Hkalup Hpung kaw nna Kabu Gara ai myit hte TAU LA NGA GA AI LAM, lajin shana dat ga ai.
Amerika Mungdaw shara shagu hkan na Nawku Hpung ni hte Hpung masha ni, Bai nna, Buga de na du sa chyai hkawm let du nga ai ni, Karai hapji sharin la let du nga ai ni, Hpung Zuphpawng lamang amyu myu hku du sa ai ni, Makyin Jinghku jingyu -Kashu Kasha ni kaw sa du jahkrum let du nga ai ni, Hpaga yungga lam hku nna du nga ai ni, yawng hpe mung: anhte Los Angeles de du chyai hkawm ai myu sha ni yawng hpe anhte Rudi Wunpawng Hkalup Hpung kaw nna, hkap tau hkalum la nga ga ai lam hpe, shana shabra dat ga ai law.
English hku nna gaw: First Kachin Baptist Church of Los Angeles (FKBCLA) ngu shamying da ga ai.
Anhte Nawku nga ai Nawku jawng shara gaw:
First Baptist Church
6019 Baldwin Avenue
Temple City, CA 91780- (626) 286-3125 de shaga nna sagawn la lu nga ai.
Woi awn nga ai Hpung woi ni/ Hpung myitsu hpe mung lawu na phone ni hte matut mahkai mai nga ai.
Rev. Dr. Yawba Lasaw- (626) 705-2874, Hpt. Kawnmai Sumlut (917)563-0538
Rev. Noel S Laphai (626) 429-2047 Hpt. Maureen Sengmai (626) 367-5108


text:
Babul Woi A Majaw Masha (50,000) Daram Myihprap Wan Nlu Mat
Babul Woi langai a majaw July (16) ya shani Zambia Mungdan masha (50,000) dartam myi hprap wan mlu mat ai lam chye lu ai.
Ginra sh sawk ni tang madun da ai hta Zambia Mumngdan dingda daw, Living Stone namkawn hte ni ai myi hprap wan jak rung na Wan n-gun kaba ai wan sumri hpe Babul Woi langai sa abrut di kau ya ai majaw mung masha marai (50,000) daram shanu nga ai Living Stone mare ting myihprap wan nlu mat ai re, Babul woi gaw wan shock byin hkrum nna hkala sawng ai raitim Namkawn mugun ni hkye tawn da sai lam tang madun da ma ai.
Lai wa sai shaning hta mung Kenya mungdan na kaba dik htum ai myihprap wan jak rung na Transformer kaw woi lagai hkrat mat ai majaw Mungdan ting myihprap wan nlu mat ai lam chye lu ai.


text:
Mu Na Kyithkai Komiti
Mu Na Kyithkai Komiti hpe 2006 ning kaw nna hpaw ninghtan dat ai re. KBC Ginjaw hta Mu Na Kyithkai Dap ngu hpaw wa ai hpang, KBC shingwang buga hpung ni hta YJH gaw shawng nnan hpaw hpang dat ai Buga hpung rai nga ai. Sub-Komiti (6) hpaw ninghtan da nna Karai Kasang a Sasana magam bungli hpe shachyam shabra dawjau nga ai re.
1. Zinghkri Journal Komiti
a) Nawku Hpung, Wenyi Makam Masham lam hte seng ai Shiga/Mungga ni htawn shalai ya ai.
b) Dap, Bot, Komiti ni a galaw sa nga ai Sasana magam bungli ni hpe shana ya ai.
c) Hpung masha shada tinang Mu, Na, Chye ai Shiga ni hpe e makyit htinglet shalai ya ai. lam ni hpe galaw sa nga ga ai.
ZINGHKRI Hpung Shiga Journal hpe laning mi mali lang, shata masum hta kalang shapraw nga sai re.
2. Hpung Magazine Komiti
a) Karai Mungga, sumrai ni, sumroi ni, hpaji hparat jat la lu mai ai laika ngau ni, Sut kanbau magam bungli hte seng ai lam ni,
prat dep Jinghpaw htunghking bu hpun sumli lam ni hte YJH a labau kadun ni hpe bang shalawm let Hpung masha ni
hpe shachye shachyang nga ai.
b) Prat madang hta hkan nna hkrang sama ai lam, akyu rawng ai ka-ngau ni hte dangdi lu ai made galaw shakut shapraw ai
re.
3. Hpungtang Zinghkri (Websites) Komiti
a) Hpung a shamu shamawt lam ni, Sasana magam bungli shiga ni hpe mungkan de shana shabra ya ai.
b) Mungdan shara shagu kaw nga ai Hpung masha ni hte matut mahkai nga lu na.
c) Kabu Gara Shiga hpe grau masan sa ai hku sakse hkam lu na matu yaw shada ai hte galaw sa wa nga ga ai. YJH a
Website gaw www.1979yjh.com rai nga ai.
d) Jawng wang Hpung Up nta ni hte Dap, Komiti ni Hpung a Sasana lam hte seng nna, Internet hpe atsawm lu lang nga
hkra lit la lajang ya nga ai.
4. Laili Laika Shalat Komiti
Laili Laika hte Sasana magam bungli hta shang lawm wa lu na matu Laili Laika Hkaw Tsun Hpawng ni, Laika Ka Ninghkrin Shalat Sharin Hpawng ni, Shingjawng Poi ni, Madun Poi ni hpe galaw sa nga ga ai.
5. Laika Dum (Library) Komiti
a) Hpung masha ji nban ni yawng a Hpaji Sawk Gindai Laika Dum rai wa hkra shakut nga ga ai.
b) Ya yang YJH Laika Dum hta laika buk ni yawng (volume- 4500) jan nga nga sai.
c) Reception Hall a shawng e mung, lai wa lai sa, jahkring jahkra dung chyai let laika ni lu hti la na matu yaw shada let
Periodical Stand langai tawn da ai hte, Shi Laika, Journal, Newsletter ni hpe tawn da ya nga ai.
6. Labau Komiti
a) YJH Buga Hpung a Labau hpe shangang shakang, sawk, ka, mazing sa wa nga ai.
b) Hpung Labau Ka Ladat Sharin Hpawng, Hkaw Tsun Hpawng ni hpe woi awn galaw ai.
c) Labau Mazing ai hku nna Dap, Bot, Komiti ni a shamu shamawt ai lamang ni, Hpung a ahkyak nhtoi lamang ni hta Sumla
(Photo) dem mazing ai lam galaw nga ga ai.
Jinghpaw Shingni hte hkrum shaga
Labau Ka Sharin Hpawng
Library
Magazine Editing


text:
KIA Masat (8) Dap Ba hte Myen Hpyen Dap Hk.L.Y (15), Hk.M.Y (381,386,388) pawng hpawm Dap ni dai ni November 19,2015 ya shani jahpawt (9:00) AM kawn Loi Yang Bum hta bai gasat hpang wa sai lam chye lu ai.
Myen pawng hpawm hpyen dap kawn Latnak kaba hte gap bun ai sha n-ga, Nyaung Kai Myawk Dap kawn mung 120 mm hte gap garum nga ai lam chye lu ai. Ndai zawn re majan laja la na byin wa ai a majaw Moenyin Myo kata na Hpaji Jawng ni hpe mung dai hpawt kawn pat kau sai lam; ndai zawn jawng pat kau ra mat ai a majaw hpaji sharin hkam la nga ai Jawng ma ni a matu hpaji sharin hkam la ai lam hta ningra mat na hpe Kanu Kawa ni kawn myit tsang nga ma ai lam chye lu ai.
Majan laja lana byin wa ai a majaw Loi Yang Bum lagaw hte Myo shinggan hta nga ai mung shawa ni mung shim lum lam nga na matu Myo kata hkang na Nawku jawng de hprawng yen sa wa ma ai lam; Ya aten hta Moenyin Myo kata hta Hpyen yen masha yawng rai yang marai (400) grup yin nga na re lam hpyen hprawng ni hpe woi zim lum nga ai Sara langai tsun ai kawn chye lu ai.
Dai ni hkying (12:00) PM grup yin aten hta e Moenyin Awng Dabye Lawk shi n’ta kaw nga nga ai ဦးစိုးျမင့္ (Asak 50) ning re hpe san ra ai lam nga ai nga nna, Moenyin Balik Dap ni lata grit ya na woi mat ai lam myi chyaw mu ai mung shawa langai tsun ai. Rim la ai ဦးစိုးျမင့္ hpe စရဖ Rung de salai kau sai lam; ဦးစိုးျမင့္ hpe gaw ဗ်ဴဟာမွဴး matsun hte rim ai re lam Balik Du wa tsun ai kawn chye lu ai. Ya na zawn gasat gala majan byin ai aten laman hta ndai zawn re na rim woi la ai gaw yawng rai yang marai (8) rai sai lam; rim woi la hkrum ai ni hpe Nawku hpung na Sara ni အာမခံ hte sa shaw la na matu Balik Dap de sa tsun yang “anhte balik dap ni rim ai nre, Moenyin hpyen dap kawn rim ai she re, san ra ai lam naw nga ai majaw အာမခံ n mai jaw shi ai” ngu tsun dat ai lam; ndai zawn rim da ai ni hpe Myen Hpyen Dap kaw na Du ni sa jep zin ri ma ai lam chye lu ai.


text:
Messenger International gaw, Mungkan ting na ja gumhpraw hpe madung n tawn ai, Hpung up hte ningbaw ning la ni hpang de ndai laika ni du lu na matu ap nawng da nga ai. Dai yaw shada lam hte Cloud Library hpe gaw gap da ga ai. Dai gaw tinang a ga hte, byan da sai laika buk ni hpe wanglu wanglang download galaw lu na matu lam hpaw ya ai mungkan shadang website rai nga ai.
Anhte a yaw shada lam gaw laika nga ai myu ni a matu ndai laika buk ni hpe tinang a ga hte hti lu na matu rai nga ai. Dai majaw mungkan masha 98% ni kaw du lu na matu shakut nga ga ai. Cloud Library gaw dai yaw shada lam tang du na matu lam langai mi rai nga ai. Hpa majaw? ngu na nang san mai nga ai. Computer laika buk gaw mai sau laika buk hta grau lawan shachyam shabra lu, shagun lu ai majaw rai nga ai. Cloud ( Sumwi ) a mahkrum madup hpe nang ra sharawng kabu nga na re ngu myit mada ga ai.
Anhte ni hpe Madu Yesu gaw kabu gara shiga hkaw tsun na matu sha nrai, Sape ni hpe woi galu kaba na matu mung matsun da nga ai. Ndai lam ni gaw nang hpe Hkristu a sape majing byin lu na matu garum ya na re. Anhte gaw na a shaman shakyang ai kaw arang bang ga ai. Hpa majaw ngu yang Karai Kasang a chyeju hte na a woi awn lu ai atsam ni hpe sharawt ya lu ai ngu anhte kam ga ai. Karai Kasang gaw nang hpe hku hkau mayu nga ai. Nang mung Karai Kasang hte laksan hku hkau ni htep lu na matu ndai laika ni nang hpe garum ya na re. Hkristu hte grau hku hkau wa magang Mungga a atsam hte nang galai shai wa na ra ai.
Karai Kasang gaw nang hpe laklai ai Wenyi atsam, woi awn lu ai atsam ni a matu hpan da nga ai. Karai Kasang na a matu alak mi hkyen da ya ai lam ni yawng hpe tam sawk lu na matu nang hpe n gun jaw ga ai. Dai sawk tam nga hkrunlam hta laika ndai ni nang hpe garum ya u ga, anhte kyu hpyi ya ga ai.
Nang hte nta masha ni
John & Lisa Bevere
Masha a prat hpe galai shai shangun ai laika ni mungkan ting shachyam shabra nga ai hpe mu yang na myit hta hkra ai i. Lama wa nang, Cloudlibrary sasana hta karum shingtau mayu wa yang chyeju hte getinvolved@cloudlibrary.org de email sa ya rit. Na a kyu hpyi ya ai hte karum shingtau ya na lam a matu tau hkrau chyeju dum ga ai.


text:
Amerikan Hpyen Dap Hte Dingda Korea Hpyendap Ni Hpyen Shaman Shakyang Lam Galaw Hpang Nga Sai
Amerikan hpyendap hte Dingda Korea hpyendap gaw August (21) ya shani kaw nna hpyen shaman shakyang lam galaw hpang nga sai hte Dingdung Korea kawn shaman shakyang lam n jahkring ai rai yang Amerika Mungdan hpe dingsa gasat sa wa na lam tsun jahkrit da ai hpe AFP shiga hta tang madun da ai.
Amerikan hte Dingda Korea gaw August (21) ya shani kaw nna UFG ngu shamying ai hpyen shaman shakyang lam galaw hpang nga sai re, ndai hpyen shaman shakyang lam hpe Dingdung Dung Korea gaw shan hte hpe htim gasat na matu maw mawn ai re nga nna hpyen masa grau shak shanut wa nga ai lam tang madun da ai.
Amerikan hte Dingda Korea a hpyen shaman shakyang lam gaw Dingdung Korea kawn lai wa sai shaning law law kaw nna laja lana ninnghkap nga ai re, Auguist (20) ya shani Dingdung Korea Asuya shiga Rodong Sinmun kawn mung dai hpyen shaman shakyang lam gaw n sawn sumru yu ai lam re majaw shadawn shadang nnga ai Nuclear majan byin wa shangun mai ai hte Amerika Mungdan yawng gaw Dingdung Korea a gap gasat hkrum ai lam hpe tawt lai lu na nre ngu ka da ai hpe chye lu ai.
Lai wa sai bat laman Miwa hte Russia Asuya gaw Amerika Asuya hpe Dingda Korea hte hpyen shaman shakyang lam n galaw yang Dingdung Korea hpe Missile laknak gap chyam ai lam n galaw na matu tsun jahkrup ya na ngu tsun lai wa sai raitim Amrikan pawnghpawm dap ningbaw Joseph Dunford gaw hpyen shaman shakyang lam dawm kau na matu gaw gara bawngban jahkrup ai lam hta mung lawm na nre, UFG hpyen shaman shakyang lam gaw masing jahkrat da ai hte maren matut galaw sa wa na lam tsun ai.
Amerikan hte Dingda Koprea hpyendap gaw shaning shagu hpyen shaman shakyang lam (2) lang galaw ai re, hpyen shaman shakyang lam hta lagaw dap, nbungli dap, Hka dap yang shang lawm ai rai nna Dingda Korea kawn hpyen n-gun (50,000) daram hte Amerikan Hpyen dap kawn hpyen n-gun (25,000) hte (30,000) lapran shanglawm ai re, lai wa sai shaning ni kaw nna gaw kasu kabrawng ninghkap majan hte Chemical laknak ninghkap gasat ai majan ni hpe mung shaman shakyang lawm ai re hpe chye lu ai.


text:
Shaning (65,000) Daram Kaw Nna Shingyim Masha Ni Australia Mungdan Kaw Du Shang Wa Ai Sakse Sawk Mu
Australia Mungdan na Aborigine rudi amyu sha ni gaw galoi aten kaw nna Australia dan de buhtawt shang wa ai hpe laubau sawk sagawn hpung ni mahtai tup hkrak nlu sawk sagawn la lu shi ai raitim 2015 shaning hta Australia Mungdan dingdung daw, Madjedbebe lungpu kata kaw moi prat na arung arai hkyep Mun lam hpe mu sawk la ai hta Nlung ningwa langai gaw Mungkan hta dingsa dik ai arung arai rai na masa nga ai lam Queen land Dakkasu Jawng na sawk sagawn hpung ni tsun maram da ma ai.
Hpungtang sawk sagawn hpung ni sawk mu la ai arung arai ni hpe Luminescence dating hte Radiocarbon dating hte chyam dinglik yu ai shaloi Australia Mungdan kaw lai wa sai shaning (65,000) kaw nna shinggyim masha ni du nga sai lam maram lu ai sha n-ga ndai sawk sagawn mahtai a majaw shingyim masha ni gaw lai wa sai shaning (100,000) hte (60,000) lapran hta Afrika dan kaw nna bu htawt hkawm hpang wa ai re hpe maram lu ai rai nna dai masha ni gaw Mungkan hta aten na dik htum ai shinggyim htung lai madu ni re nga nna mung tang madun da ma ai.


text:
Ramma Komiti
Buga hpung a Ramma ni hpe woi awn zinlum kanawn mazum la ai hte Hpung a Sasana magam bungli ni hpe woi awn nga ai Komiti rai nga ai. Ramma Kanawn Mazum Hpawng ni gaw, shada tsaw ra hku hkau zinlum makyit mahkai ai hte, hpung a magam bungli hpe gunhpai nga ai re. Yangon kaw du nga ai Ramma shayi shadang sha ni hpe ladat amyu myu shaw let woi zinlum nga ai, Ramma ni a matu akyu rawng ai Sharin Hpawng ni, Laksan lamang ni hpe woi awn galaw nga ai.
Ramma Retreat
Ramma Camp
Youth Concert
Otf


text:
Nban La Hpe Shanglawt Ginjaw Komiti Tingnyang-up, Ninggawn Htingnu Ningbaw Kaba Magam Lit Ap Ya Sai
Ningbaw Kaba nsa Salang Lanyaw Zawng Hra gaw Shanglawt Rawt Malan magam bungli hpe (50) ning jan gunhpai lai wa sai
Nban La gaw tingnyang-up hte ningbaw kaba galaw sai
Lanyaw Zawng Hra gaw hkumhkrang hkamja lam n nga ai majaw, hkringsa mat sana
NINGGAWN MASAndai de grau law ai >>
Nban La Hpe Shanglawt Ginjaw Komiti Tingnyang-up, Ninggawn Htingnu Ningbaw Kaba Magam Lit Ap Ya Sai
Ningbaw Kaba nsa Salang Lanyaw Zawng Hra gaw Shanglawt Rawt Malan magam bungli hpe (50) ning jan gunhpai lai wa sai
- ·Nban La Hpe Shanglawt Ginjaw Komiti Tingnyang-up, Ninggawn Htingnu Ningbaw Kaba Magam Lit Ap Ya Sai
- ·Nban La gaw tingnyang-up hte ningbaw kaba galaw sai
- ·Shanglawt Hpung tingnyang-up hte Kongsi ningbaw kaba ningnan lata san tawn masai
- ·Myen mung na rawt-malan ginra gaw ka-ni lauban ni a sha ai shara rai nga ai
- ·Shanglawt hpyendap masat (3) Dapba ni hpraw le pru mat wa ai ni hpe hkan shaga nhtang nga ma ai
- ·Shanglawt ni a hpyen-yen mungshawa ni a dum nta sutgan hkuhking ni hte seng ai ndau laika
HPYEN MASAndai de grau law ai >>
Jinghpaw mung sinna-dingdung maga de majan law jat wa nga ai
Bai nna, Lawa mare kaw nna kumtsai Yang de htu jat lung wa ai mung dingyang naw rai nga ma ai
- ·Jinghpaw mung sinna-dingdung maga de majan law jat wa nga ai
- ·Dingda Sam hpyen ni hte Balawng hpyen ni galang mi bai gap hkat bang wa masai
- ·Myen ni Danai ginwang de n-gu hte nhprang sau htaw shalai ...
- ·Jinghpaw mung Dapba (2) Hka Shin Bum de bai kri hkat bang wa masai
- ·Sam mung Banghka Kaba Kungsa mare makau kaw majan byin sai
- ·Myen ni Hpawngseng wa htim, Shanglawt ni N-ga Ga Myen ni hpe jaugawng gawng rai chyi hkat nga ma ai
- ·Jasam hka-hku Hte Nambyu mare lapran kaw majan Byin ai
- ·Myen ni Dansa Pa kaw lahkyung makoi nga ai Shanglawt ni myawk kaba gap jahkawn bun ai
JINGHPAW MUNG WAHPUNG WAHPAWNGndai de grau law ai >>
MAKAM MASHAMndai de grau law ai >>
Top of channel
- Shanglawt ni a hpyen-yen mungshawa ni a dum nta sutgan hkuhking ni hte seng ai ndau laika
- Shanglawt hpyendap masat (3) Dapba ni hpraw le pru mat wa ai ni hpe hkan shaga nhtang nga ma ai
- Dingda Sam hpyen ni hte Balawng hpyen ni galang mi bai gap hkat bang wa masai
- Nban La gaw tingnyang-up hte ningbaw kaba galaw sai
- Jinghpaw mung sinna-dingdung maga de majan law jat wa nga ai
- Nban La Hpe Shanglawt Ginjaw Komiti Tingnyang-up, Ninggawn Htingnu Ningbaw Kaba Magam Lit Ap Ya Sai
- Myen mung na rawt-malan ginra gaw ka-ni lauban ni a sha ai shara rai nga ai
- Jinghpaw mung Dapba (2) Hka Shin Bum de bai kri hkat bang wa masai
- Sam mung Banghka Kaba Kungsa mare makau kaw majan byin sai
- Myen ni Hpawngseng wa htim, Shanglawt ni N-ga Ga Myen ni hpe jaugawng gawng rai chyi hkat nga ma ai
Ndai ta na top of channel
- 1Shanglawt hte Myen Sam Mung Da-dwi kaw Nut Hkat Ma ai
- 1Nban La gaw tingnyang-up hte ningbaw kaba galaw sai
- 1Shanglawt Hpung tingnyang-up ht...
- 1Jinghpaw mung sinna-dingdung ma...
- 1Dingda Sam hpyen ni hte Balaw...
- 1Myen mung na rawt-malan ginra...
- 1Myen ni Danai ginwang de n-gu...
- 1Jinghpaw mung Dapba (2) Hka S...


text: Dai ni (7.8.2015) ya shani Myitkyina Muklum, Kyetpaung Chang Mare kaw Catholic Sasana kaw nna woi awn let Myitkyina Saradaw Ginwang Ka Ni Nanghpam Pat Jasan Komiti kaw nna lit la ai hte Prat Nnan Gawgap Ginra hpe hpaw sai lam chye lu ai. “ Anhte Wunpawng Amyu Sha ni Ka Ni Nanghpam Tsimyam kaw na lawt lu na matu, tsawm htap ai prat nnan hpe gaw gap la lu na matu ndai ginra hpe hpaw ai re lam Prat Nnan Gawgap Ginra lit hkam Sara Nlam Hkun Awng tsun ai. Prat Nnan Gawgap Ginra hta shawng nnan hku na marai (30) hpe hkap la na re lam; ya aten du hkra rai yang marai (9) du nga sai lam matut chye lu ai. Ndai ginra hta du wa ai ni hpe gaw shata (3) aten la nna prat hpe gawgap ya na re lam; Karai Mungga, ginsup ai lam hte hkai rem hpaji ni hpe mung sharin ya na re lam chye lu ai. Prat Nnan Gawgap Ginra hta magam gun marai (19) nga nna shi komiti shi shamu shamawt na re lam matut chye lu ai.


text:
Shta 5 nhtoi 25 ya shani, mungdo up Kung Gyin Jin muhtam masha woi nna Yinkyang "5.24" nnang non tsin-yam hkrum sha ai shara ko tsin-yam hkye manga mu lam wa matsun madun hkom ai hte rau, tsin-yam hkye manga nga ai hpyendu hpyenma ni hpe mung no wa gawan gatsan da rai u ai.
Hka-shang gat mare sharo kong mare salang rapdo ko, Kung Gyin Jin re ni go gahtong mare shang nna, tsin-yam hkrum ai mung masha ni a ruyak jamjau re ni wa hkan san sagon hkom mung no rai u ai
Chyuhkyu tsin-yam hkrum shara li ana htang mu galo hpang wa sai. Shata 8 nhtoi 11...


text:
Guatanamo Hkyuk Htawng Hpe Matut Hpaw Tawn Da Na Lam Amerikan Gumsan Magam Tsun Ai Shiga
Amerikan Gumsan Magam Donald Trump kawn Congress Rapdaw kaw Shaning bungli sumtang (State of the Union) tang madun sa wa ai hta Sa numdan masha ni hpe rim sharen da ai Guatanamo hkyuk htawng hpe matut hpaw sa wa na hte dai hkyuk htawng kaw rim sharen da hkrum ai masha ni gaw hkrit tsang hpa masha ni hkrai re nga nna tsun da ai.
Gumsan Magam Trump gaw shaning laning ni Mumngdan uphkang sa wa ai hta Amerikan Mungdan a sut masa rawt jat wa ai majaw Amerikam Mungdan a prat nnan rai sai nga nna tsun ai raitim Trump a sumtang madat nga ai shawa masha ni mau kajawng mat ai gaw Amerikan Gumsan Magam Usa Barrack Obama kawn dawm jahkring kau na matu shakut lai wa sai Guatanamo hkyuk htawng hpe matut hpaw sa wa na matu tsun wa ai lam re.
Amerikan Asuya kawn sa numdan masha ngu masat hkrum ai htawng masha ni hpe Cuba Mungdan sinpraw dingda kaw nga ai Guatanamo zunlawng hkyuk htawng kaw rim sharen da ai re, Guatanamo hkyuk htawng kaw 2002 January (11) ya shani hta shawng nnan htawng masha ni du shang wa ai re, hkyuk htawng kata htawng masha ni hpe mazut ai lai ladat hte zingri zingrat ai lam, shingyim ahkaw ahkang tawt lai ai lam ni nga ai hpe Mungkan mungdan ni kawn tsun dinglun nga ma ai re hpe chye lu ai.


text:
Jinghpaw Wunpawng Hkalup Hpung Ginjaw Rung hta Rung Sin hte Jasan Jaseng magam lit hpe kangka sadi dung let shaning (25) ning dawjau lai wa nna ya hkringsa wa sai Slg. Saga La Ring hte Jan Manam Kai Ra yan hpe shakram dat ai akyu hpyi hpawng hpe daina de (July 3, 2015) 3:30Pm aten hta galaw lai wa sai.
Slg. Saga La Ring yan hku nna mung 1991 kaw nna KBC Ginjaw Rung kaw Karai Kasang a chyoipra ai magam amu hpe gun hpai lu ai majaw chyeju dum shat lit gun jaw ma ai lam, dai hpawng hta Rung magam gun ni yawng kabu kara shanglawm shakram dat ma ai lam chye lu ga ai. KBC MNK
KBC RUNG MAGAM GUN SLG. SAGA LA RING HTE JAN MANAM KAI RA YAN KBC GINJAW RUNG KAW NA HKRING SA SAI0
Jinghpaw Wunpawng Hkalup Hpung Ginjaw Rung hta Rung Sin hte Jasan Jaseng magam lit hpe kangka sadi dung let shaning (25) ning dawjau lai wa nna ya hkringsa wa sai Slg. Saga La Ring hte Jan Manam Kai Ra yan hpe shakram dat ai akyu hpyi hpawng hpe daina de (July 3, 2015) 3:30Pm aten hta galaw lai wa sai.


text:
Hpakant Seng Tawng Kaw Dum Nta (11) Wan Hkru Hkrum
Hpakant, Seng Tawng , Shan Kung lawk kaw August shata (16) ya jahpawt hkying (4:30)AM aten daram hta dum nta (11) wan hkru mat ai re hpe chye lu ai.
Wan hkru wa ai gaw Seng Tawng kaw Nga dut hpaga (ငါးဒုိင္ ) galaw ai Salang ရဲနုိင္ထြန္း a nta hpara tawn kungri kaw wan shadaw shachyi da ai majaw hkru hpang wa ai, shing nrai jahpawt manap wan jak jasu ai kaw na wan shadaw hte wan sau nan yu ai shaloi wan hkru kap wa ai mung mai byin ai lam seng ang ai ni maram da ai,
Wan hkru lawm mat ai nta yawng (11) gaw hpa nan n-ngam hkra hkru mat ai re, dai kaw shap rawng nga ai htinggaw yawng (30) jan hta na Wunpawng htinggaw (4) mung lawm ai re hpe chye lu ai, wan hpyen hkrum mat ai masha naku ni hpungki jawng kaw gan shanu shingbyi nga ai re hpe matut chye lu ga ai.
Ya aten Myen Asuya Balik ni kawn wan hkru hpang ai nta madu ni hpe jep chyoi na matu rim woi mat sai lam Hpakant myu na salang lagai tsun ai.


text:
Masha Hkying Lam Hpe Arau Sat Si Mat Na Matu Hkaw Tsun Lu Ai Myihtoi Masu “Jim Jones”
Mungkan prat labau hta masha a kam sham ai myit masa hpe akyu jashawn nna shawa masha law law hpe kalang lata tinang hkum tinang sat si mat na matu hkaw tsun lu ai myihtoi masu law law nga lai wa sai re, masha langai hpe sha kam sham dinglai mat nna masha uhpung nawng arau sat si mat ai mabyin langai gaw 1978 shaning Afrika dan, Guyana ngu ai shara kaw Jim Warrens Jones ngu ai wa woiawn ai Peoples Temple nawku hpung kata byin lai wa sai re, ” Simsa ai hte rau nga pra nlu ai rai yang simsa ai hku arau sat si mat ga, gumlang na matu sat si ai hte tsaw htum ai arawng sadang hte si ai lam re ” nga nna Jim Jones kawn shi a hpung masha ni hpe Mungga jaw nhtawm Cyanide gayau da ai sabyi ntsin hte masha marai (900) jan hpe tianag hkum tinang sat si mat shangun ai mabyin nga lai wa sai re.
Ndai mabyin npawt gaw 1950 ning Amerika Mungdan, Indiana Polish Mungdaw na mare kahtawng langai kaw Jim Jones woiawn ai nawku hpung kaji langai lani hte lani hpung masha law htam wa nna 1960 shaning hta Jim Jones gaw shi a nawku hpung masha ni hte rau California de htawt sit mat ai re, aten kadun laman nawku hpung masha hkying lam law jat wa ai majaw nawku hpung hpe grau dam lada maden sa wa na matu 1970 hta San Francisco de bai woi htawt mat masai.
Ngwi pyaw simsa ai hte maren mara madu lu ai ahkaw ahkawng, ngu ai Communism masa gaw Karai a ra sharawng awng ai lam re ngu ai masa hpe hkam la nhtawm Jim Jones gaw Peoples Temple ngu ai nawku hpung hpe woiawn gaw de hpang wa ai re, Nawku hpung n-gun kaba wa ai hte maren shi shingran da ai Mung/Mare gaw de na matu hpung masha ni kaw nna alu lahkawn let Kanu mungdan hte tsan dik ai Afrika dan na “Guyana” ngu ai shara hpe mari la sai.
Jones Town ngu mying shingteng jaw da ai mare hta nbung pre ai masha atsang hte tsang gaw garan gyinghka ai lam n hkrum ai sha rau nga rau pra lu na ngu ai up hkang masa hpe kam sham let Jim Jones a nawku hpung na masha hkying lam gaw kun dinghku nawng nawng Amerika Mungdan kaw na Jones Town ngu ai mare de buhtawt wa masai re, Jones Town mare de du shang wa ai hte Ngwi pyaw simsa ai mare kahtawng kaw nna kadai mung n pru wa lu na matu masha yawng a Passport ni hpe zing kau ya sai, ngwi pyaw simsa ai mare kaw na Jim Jones a ahkang sha nlu yang kadai mung nmai pru hkawm sai.
Jones Town mare masha ni hpe hkum gudek magam bungli sha-ang da ma ai re, nkau gaw Hkai sun galaw, nkau gaw dum nta gaw gap, nkau gaw malu masha shadu shachyawng ai raitim maling mala kata hta Myu mare kaba kaw pyaw pyaw let nga lai wa sai masha ni gaw kade jawm shakut shaja tim mare kahtawng hkrang shatai lu na matu nloi la ma ai sha n-ga mere up hkang tara hpe tawt lai ai masha ni hpe mung Jim Jones kawn laja lana ari jaw nga ma ai.
Yakhkak jamjau lam n hkam jan lu wa ai Nawku hpung masha nkau mi gaw Ngwi pyaw simsa ai mare kaw na pru mat wa na matu myit mang wa ai lam hpe Jim Jones a na kaw du shang wa masai re, Jones Town mare tara hpe ninghkap ai masha ni, hprawng pru mat wa mayu ai masha ni nga wa yang shi hpe dan tawk shiga jaw ra ai ngu matsun da ai majaw Jones Town mare ting hkrit tsang ai myit masa mawng ka-up mat sai re, Kun dinghku dum nta masha shada du hkra ntsen nhten hkat ai lam ni byin mat sai.
Jones Town mare masha nkau tinang kanu mungdan de bai hprawng wa mayu lam ni Amerikan Asuya a na kaw tsam mari du shang wa ai hpang Amerikan Asuya gaw Congress Rapdaw Salang Leo Ryan hte hpung ni hpe lawan ladan Jones Town mare de sa du gawan ma matu matsun dat sai re.
1978 November (18) ya shani Ryan hte hpung ni gaw Jones Town mare kaw sa du gawan masai re, mare masha ni mung Ryan hpung ni hpe alum ala hkap tau hkalum la nhtawm mani sum sai ai myiman hte yawng myitsim myitsa ngwi pyaw ai hte Jones Town mare kaw shanu shingbyi nga ai lam tsun dan ma ai, shinggan de mawng pru nga ai shiga ni gaw Ngwi pyaw simsa dik ai Jones Town mare hpe jahten sharun mayu ai masha ni a nteng nman ai shiga masu ni re ngu hpung woi wa hpe hkrit kamin let sha tsun masu nga ma ai raitim mare masha nkau Ryan hpung ni hte rau kalang lata Amerika Mungdan de hkan nang wa mayu ai lam Ryan hpung ni hpe hpyi shawn wa ai majaw Jones Town mare masha marai (15) hpe Amerikan Mungdan de kalang lata woi mat wa na lam Ryan tsun ndau dat sai re.
Ngwi pyaw simsa ai Jones Town mare hten run mat na ngu ai gaw Jim Jones tsep kawp hkap la lu na nre, Ryan hpung ni kadai mung Amerika Mungdan de nlawt wa lu hkra ngu mawmawn let nbungli jahkring da ai Port Kaituma de sa wa ai lam kaw Jim Jones a masha ni Ryan hpung ni hpe sinat hte wa gap gasat dat sai re, Leo Ryan hte shi kaw hkan nang ai masha nkau dai shara kaw nan si sum mat ai, Jones Town mare kaw na hprawng pru hkyen ai masha nkau mung dai shara kaw si lawm mat ai raitim Jim Jones a sa numdan ai myit masa gaw hprawng lawt wa ai masha ni hte rau Amerikan Asuya a na kaw du mat sai re.
Amerikan Asuya gaw ndai mabyin hpe zim sha tawn da na nre ngu ai hpe Jim Jones chye ai majaw nsen htawn hte “white night” ngu ai zuphpawng shaga ga makoi hpe Jones Town mare kata ndau dat sai re, mare masha yawng wa du zup ai hte Amerikan Asuya gaw Ngwi pyaw simsa ai Jones Town mare masha yawng hpe sat kau na matu hpyenla sa dat sai lam tsun masu nhtawm “Asuya hpe dang manga kau lu na matu gaw tinang hkum tinang sat si mat ai lam langai sha nga ai, Simsa ai hte rau nga pra nlu ai rai yang simsa ai hku arau sat si mat ga, ndai gaw tinggyeng lam a matu tinang hkum tinang sat si ai nre, lawt lu na matu si ai hte tsaw htum ai arawng sadang hte sat si mat ai lam re ” ngu mungga hkaw tsun nhtawm “cyanide” gayau da ai sabyi nstin hpe jawm lu sha-ngun sai, Ma kaji ni hpe Kanu Kawa ni shawng jaw lu ai hpang shan hte bai hkan lu nang ai re, n-gwi lu ai masha ni hpe gaw sinkawp ni kawn sinat laknak hte jahkrit shagyeng nna lu shangun ma ai, Jim Jones a matsun hte maren ngwi pyaw simsa ai Jones Toawn mare masha marai (918) asak si sum mat ai hta Ma kaji marai 276 lawm mat ai re.
Jim Jones hte shi hte ni nawn ai masha ni chyam gaw sinat hte baw kaw gap sat si mat ai re, Jim Jones a moimang hte rau shi a madu jan Marceline, Tsi sara num Annie Moore hte Jim Jones a ni kahtep ai salung sala ni a moimang hpe Jones Town mare na dum nta kaw mu ai re.
Mungkan labau leng hta Jones Town mabyin zawn masha a san seng ai makam masham lam hpe asung jashawn nhtawm njaw n-kaja ai hku lam woi shadam let Tinggyeng akyu ara tam ai myihtoi masu law law nga lai wa sai re, a-gung alau law la nga ai prat hta shinggyim masha a-ga hpe hkrai madung manoi manat kam sham ai hku nre ai sha Karai Kasang a chyum mungga hpe madung manoi manat nhtawm tinang a sawn sumru chye ai myit masa hte asak hkrung hkawm sa wa ga.
Gauri Shagawng
Ref;-
– en.wikipedia.org
– biography.com


text:
时间:2018-04-24 16:08:59
2018 ning htunghking naushong buga, madum wuntung ginra:
Nhkum krung na manau datbung ni
Dem ai: Tung Yu Seng
Dem ai: Tung Yu Seng
Dem ai: Tung Yu Seng
《Wunpong》hkumhpa laika go 1981 ning shata 8 pro 1 ya shani shalat hpang ai re. Laika shapro lakmat nambat CN53-1028/I, ya yang Miwa mung hta Jinghpo ni a tara shang ai hkumhpa hparat laika buk langai rai to nga ai, laning mi mali lang shapro nna, lado mi hta galang lang shapro nga ai, daining du yang 140 lang shapro lai wa sai.
《Wunpong》hkumhpa laika buk hta: Sumrai, ga shagop, kum yai, mabyin masa, htunghking ningli, labau lara, maumui mausa, machye machyang, shiga, sumla, datbung re laika ngau ni bang ga ai.
Laika ngau shagun jo hkringdat: 784655328@qq.com
Hkringdat: Sakhkung mungdo Mangshi Yungham gat lam 14-41,
《Wunpong》ka shinggyin hpung
Gyenan: 0692-2121820
Mu madu: Hpaudo Bok Tong
Zazek nambat: 678400
地址:芒市勇罕街14-41号
德宏州文学艺术界联合会《文蚌》编辑部


text:
MATUT HTI NA »
TO UNITED NATIONS SECURITY COUNCIL
MATUT HTI NA »
NAW MAU NGA NA KUN WUNPAWNG
Hpa majaw
Wunpawng Mungdan hpe
Wunpawng Myusha ni hpe, ndai zawn laja lana n-gun laba hte htim gasat wa ai? Ndai lam ni hpe mung Myusha ni yawng chye chyalu rai nga ya ai.
Wunpawng Mungdan hpe madu la mayu ai. Wunpawng Mungdan kata na nhprang sut rai ni hpe shanhte chyu madu la mayu ai. Wunpawng Myusha ni hpe n ra sharawng ai. Wunpawng Myusha ni hpe shamat shamyit kau mayu ai.
Wunpawng Mungdan Shanglawt Asuya hpe nra sharawng ai lam sha n rai sai hpe mu mada lu ai. Wunpawng Mungdan Shanglawt Asuya hpe sha gasat taw ai lam mung nrai sai. Wunpawng Myusha ni yawng hpe nan shamat shamyit masing hte gasat taw nga sai hpe asan sha mu lu nga sai. Wunpawng Mungdan Shanglawt Asuya hpe n-gun jaw, madi shadaw taw ai gaw Wunpawng Myusha ni re hpe myen hpyen ni chye ai majaw Wunpawng Myusha ni hpe madung da gasat shamyit wa ai lam re hpe mung asan sha mu lu sai.
Myusha ni shanu nga ai Mare Kahtawng ni de laknak kaba ni hte gap bun ai, nbungli ni hte bawm jahkrat ai, wan nat jahten sharun ai. Myusha ni Mare Kahtawng hkan n mai nga hkra, galaw lu galaw sha nmai hkra masing jahkrat let galaw sa wa ai. Dai zawn galaw wa ai lam ni a majaw, daini na ten anhte a Myusha ni tinang a Mare Buga, Yi Sun Hkauna, U Wa Yam nga ni hpe gabai tawn da kau nna, matsan mayen, jam jau jam hkau rai hprawng hkawm ra ai prat de du mat sai. Ma kaji ni hte asak kaba sai dinggai dingla ni, ma hkum ali ahti hte Kanu num ni shingbyi shara nmu, kamhpa shana kata ru yak jam jau law law hte hprawng yen hkawm ra ai. Myusha ni chyu shanu nga ai Mare Kahtawng ni yawng ngu na ram hpe jahten sharun kau ya ma wa sai. Myusha ni a galaw lu gala sha lam mahkra hpe jahten shaza kau ya ma wa sai.
Kanu Mungdan kata na Wunpawng Ramma ni-
Tinang hkum tinang Wunpawng ngu naw hkam la da ai rai yang dai ni NANG, NGAI a aten rai sai. Tinang a sai daw sai chyen, tinang a Myusha ni ya na zawn ru yak jam jau hkam sha nga ai hpe dai hku sha yu shalai kau sana kun? Ra mi hkam sha taw mu ga ngu yu shalai kau na kun? Na a n-gun atsam hpaji ni hpe Na a Myusha ni hpe hkye la ai lam hta nlu jai lang ai kun? Na a n-gun atsam, Na a hpaji machye machyang ni hpe akyu jashawn jai lang na gaw ya aten nan rai sai hpe dum ga. Tinang chye ai hpaji machye machyang, n-gun atsaw ni hte Myu hkye, Mung hkye ai hta akyu jashawn jai lang saga ngu ga-saw dat nngai.
Maigan Mungdan ni de chyambra nga Wunpawng ni-
Tinang a Kanu Mungdan, tinang Myusha ni machyi hkrat sum wa nga ai hpe “akyu hpyi garum ya na” ngu ai hte sha shangut kau sana ya ai kun? Akyu mung hpyi ya ra ai zawn tatut shang lawm na mung grai a hkyak nga ai. Dai ni na ten Maigan Mungdan ni de chyambra nga Wunpawng Myusha ni sen lam she rai wa sai hpe chye lu ai. Na a Mungdan hte, Na a Myusha ni hpe hkye ai lam na shanglawm na hpe naw a-gam taw ai kun? naw ma-ji taw na kun? Anhte Maigan du Myusha ni kawn law law pi nra ai, shata mi marai langai $1 sha mi Mung hkye, Myu hkye masing hta shang lawm ai rai yang grai tang du masan sa wa na re. N-gup a ga hte sha Myu tsaw, Mung tsaw ai lam hpe tawn kau nna tatut Mung tsaw, Myu Tsaw ai ni shakut sa wa ga ngu saw lajin dat nngai.
Anhte Myusha ni hkum Ngau shagu, tinang chye chyang ai hpaji, n-gun atsam hte Mung hkye, Myu hkye masing hta lahkrip ra ra shang lawm ai rai yang anhte ra sharawng ai Awng Padang hpe madu la lu na re.
N mau nga saga, n ung ang nga saga Wunpawng Myusha ni e,
AJi Bawk
MATUT HTI NA »
WUNPAWNG MUNGDAN DE MYEN NI N GUN KABA HTE BAI GASAT WA
MATUT HTI NA »
ယေန႔တိုက္ပြဲမ်ား သတင္းစု
ယေန႔မနက္ပိုင္း တႏိုင္းလမ္းေၾကာင္း ခြမ္စိုင္ဇြတ္တြင္ အစိုးရတပ္စစ္ေၾကာင္းႏွင့္ တိုက္ပြဲျဖစ္ပြားရာ ၅ ဦးထက္မနည္းထိခိုက္၊
တႏိုင္းေဒသ ဂ်ာထူဇြတ္ တြင္လည္း မေန႔ကေန ယေန႔ည အခ်ိန္ထိ တိုက္ပြဲျဖစ္ပြားေနသလို အစိုးရတပ္အကူ မန္ပန္ စခန္းကေနေပးေနတယ္လို႔သိရွိရ၊
ယေန႔ည ၈ နာရီ နႏၼတီး ကံလွရြာထဲ အစိုးရ စကခ ၃ ေတြ အင္အား ၁၀၀ ခန္႔ ျဖင့္ တပ္လွန္႔ထားေၾကာင္း ေဒသခံ ႐ွမ္းေတြ သတင္းေပးခ်က္အရသိရွိရ၊
႐ွမ္းေျမာက္ဘက္ Kachin Sub-state အေ႐ွ႕အရပ္က မြမ္ဂို ေဖာင္းဆိုင္ဘက္ အစိုးရတပ္မ ၉၉ ထိုးစစ္ဆင္လာရာ KIA တပ္မဟာ ၆ တပ္ရင္း ၃၆ ေ႐ွ႕တန္း ကင္းစခန္းကို အစိုးရတပ္က ယေန႔ညေန ၃း၁၅ ထိုးစစ္ဆင္သျဖင့္ ခုခံတိုက္ခိုက္ရာ အစိုးရတပ္က လက္နက္ႀကီးမ်ား အဆက္မျပတ္ ပစ္ခတ္၊
အစိုးရတပ္က ပြဲခ်င္းၿပီး ၄ ဦးေသ ၁၀ ဦးအထက္ ထိခိုက္ႏိုင္ေၾကာင္း သိ႐ွိရ၊
ဖားကန္႔ လမ္းေၾကာင္းေပါအစိုးရတပ္ အင္အား ၂၀၀ ေက်ာ္ ေနရာယူထားေနပါတယ္ ေက်းရြာမ်ားတြင္ ျပည္သူမ်ားကို အကာအကြယ္ လူသား တံတိုင္းအျဖစ္အသံုးျပဳေနၿပီး ရြာဝန္းက်င္ လက္နက္ႀကီး ပစ္ခတ္မႈ့မ်ားေၾကာင့္ ျပည္သူမ်ား လယ္ယာမဆင္းႏိုင္သလို ကြၽဲႏြားမ်ား လက္နက္ႀကီးထိမွန္ေသဆံုးေနေၾကာင္းသိရွိရပါသည္။
MATUT HTI NA »
စရဖအၾကီးအကဲတစ္ဦးမွ ကြန္ျပဴတာသကၠသုိလ္ေက်ာင္းအုပ္အား အတင္းလက္မွတ္ေရးထုိးခုိင္း
MATUT HTI NA »
ျမစ္ၾကီးနားျမိဳ႕ေပၚတြင္ ဗမာစစ္သားမ်ားမွ အျပစ္မဲ့ျပည္သူကုိပစ္သတ္
MATUT HTI NA »
မပခ မွ ျငိမ္းခ်မ္းေရးတာဝန္ထမ္းေဆာင္လ်က္ရိွေသာ ပုဂၢိဳလ္မ်ား၏ အမည္စာရင္းႏွင့္လိပ္စာမ်ားေတာင္းခံ
MATUT HTI NA »
ေကအုိင္ေအဘိန္းတုိက္ဖ်က္ေရးတပ္ဖြဲ႔ႏွင့္ ဗမာစစ္တပ္တုိက္ပြဲျဖစ္ပြား
Jinghpaw Kasa: Wunpawng Mungdan Shanglawt Asuya Dap Ba (5) npu, Dap Dung (3) Ginra rai nga ai Nguwa Le ngu ai shara kaw KIA Myu Tsaw Share Ninghkring ni hte myen tai hpyen hpung ni March (22) ya shana daw hkying (3:00) ten ram kawn laja lana gap gasat nga ai lam shiga na chye lu ai. KIA Pat Jasan Hpyen Hpung ni kawn BGF ni a Ka-ni yi ni hpe hkan hkyen shamyit ai majaw ya na zawn gap gasat wa ai re lam hpe mung chye lu ai. Wunpawng Mungdan Shanglawt Asuya hte Myen asuya ni majan kaba bai byin wa na masa nga ai lam buga masha ni kawn maram nga ma ai lam hpe mung na chye lu ai. Ya yang myen tai hpyen ni gaw Dap Ba (4) Ginra rai nga ai Sub-State maga hte Wunpawng Mungdan shara shagu de hpyen n gun kaba ni hte bai shamu shamawt nga ai majaw buga masha ni hkrit tsang nga ai lam hpe mung chye lu ai.
MATUT HTI NA »
လူထုအေျချပဳ ဘိန္းခင္းတိုက္ဖ်က္ေရးအဖြဲ႔အားတိုက္ခိုက္မွုအေပၚ ျပည္သူလူထုမွဆႏၵထုတ္ေဖာ္
ကခ်င္ျပည္ လူထုအေျချပဳ ဘိန္းခင္းတိုက္ဖ်က္ေရးအဖြဲ႔အား ဘိန္းခင္းပိုင္ရွင္မ်ား၊ နယ္ျခားေစာင့္တပ္မ်ားနွင့္ ဗမာစစ္တပ္တို႔မွ တိုက္ခိုက္မွုေၾကာင့္ မိဘျပည္သူမ်ား ျမစ္ၾကီးနားေဆးရံုေရွ႕တြင္ဆန္႔က်င္ရွုတ္ခ် ဆႏၵထုတ္ေဖာ္
MATUT HTI NA »
လူထုအေျချပဳ ဘိန္းခင္းတိုက္ဖ်က္ေရးအဖြဲ႔ တိုက္ခိုက္ခံရ
MATUT HTI NA »
STATEMENT OF UNFC COUNCIL (EXTENDED) METTING
MATUT HTI NA »


text:
Ka Ni Nanghpam Pat Jasan Masing hpe madi shadaw ai yinam gawdin shing jawng lamang hpe Dap Nawng Daju ni woi awn ai hte Jahta gawdin pa hta August shata (13) ya kaw nna (22) ya du hkra shing jawng ai lam chye lu ai.
Shang lawm shing jawng ai gawdin hpung ni gaw Dap Nawng Daju gawdin hpung, Masat (251+254) Dap Nawng Dap Dung gawdin hpung, Masat (253) Dap Nawng Dap Dung gawdin hpung, Masat (255) Dap Nawng Dap Dung gawdin hpung, Masat (256) Dap Nawng Dap Dung gawdin hpung ni hte Wan Jak gawdin hpung ni re lam chye lu ai.
Final ginsup shing jawng ai hpe Masat (256) Dap Nawng Dap Dung gawdin hpung ni hte Wan Jak gawdin hpung ni shing jawng ai hta (2-0) hte Masat (256) Dap Nawng Dap Dung gawdin hpung ni No.(1) lu mat nna Masat (251+254) Dap Nawng Dap Dung ni No.(3) lu mat ai re lam chye lu ga ai.
KA NI NANGHPAM PAT JASAN MASING HPE MADI SHADAW AI YINAM LADAW GAWDIN SHING JAWNG LAMANG GALAW0
Ka Ni Nanghpam Pat Jasan Masing hpe madi shadaw ai yinam gawdin shing jawng lamang hpe Dap Nawng Daju ni woi awn ai hte Jahta gawdin pa hta August shata (13) ya kaw nna (22) ya du hkra shing jawng ai lam chye lu ai.


text:
Asak 12 Ning Num Kasha Hpe Sat Kau Nna Kanau Yan Hpe Hkum Shan Roi Rip Da Ai La Hpe Mexico Balik Ni Laja Lana Hkan Sawk Rim
Mexico Mungdan dingdung daw Chivava Mungdaw Balik ni kawn asak (12) ning re ai Ma Num kasha hpe sat kau nhtawm kanau num kasha yan hpe hkum shan roirip da nna hprawng mat ai La hpe laja lana hkan sawk rim nga ai lam Nov. (25) ya shani AP shiga hta tang madun da ai re.
Chiudas Huares mare a sinna daw na dum nta langai kaw Nov. (22) ya shani  La langai Ma ni hkrai sha rawng nga ai Dum nta kaw shang wa ai re, asak (12) ning re ai Num kasha ninghkap gasat ai hta du manat sat kau hkrum ai rai nna kanau Num kasha asak (10) hte (11) ning yan hpe hkum shan roirip kau da nna dai La wa hprawng mat ai lam shi sawk ni tang madun da ai.
Ndai mabyin a majaw ginra masha ni pawt sindawng nga ma ai hte seng ang ai Asuya ni Num Ma ni roirip hkrum ai manghkang ni hkoitsai mat hkra makawp maga sa wa na matu tsun garu nga ma ai re, ndai manghkang byin ai shara gaw 1990 shaning laman hta Num mahkawn law law a moi mang hpe mu lu ai zaibru jang mare re hpe chye lu ai.
Mexico Mungdan Shingyim Ahkaw Ahkang Hpung Tinggyang Up Luis Raul Perez tsun ai hta Mexico Mungdan kaw shaning shagu sat kau hkrum ai masha jahpan law jat wa ai re, 1990 shaning hta masha marai (1,519) sat kau hkrum ai kaw na 2016 shaning hta masha marai (2,813) sat kau hkrum ai rre, dai jahpan hpe yu yang shaning (26) ning laman sat kau hkrum ai masha htam (2) law jat wa ai nga nna tsun ai.


text:
Vietnam Tara Rung Kawn “Petroleum Vietnam” CEO Hpe Si Ari Jaw Kau
Vietnam Mungdan na Wan Sau hte Gas hpaga pawnghpawm company rai nga ai Petroleum Vietnam a CEO Vian Saun Sevn hpe Sep (29) ya shani Vietnam tara Rung kawn corruptions mara amu hte si ari jaw kau sai rai nna Vietnam Mungdan a No.1 kaba htum lauban Ha Van Htam hpe mung hprat htawng ari jaw kau ai lam Agency shiga kaw na chye lu ai.
Vian Saun Sevn gaw n tara ai hku ahkang aya sung lang let Asuya gumhpraw lagu shaw shalai ai lam, Magam bungli hta Mungdan sut hpaga law law sum machyi shangun ai mara amu hte si sri hkrum mat ai re, Ha Van Htam hpe mung n tara ai hku gumhpraw US Dollar Wan kaba hkoi shap ai lam galaw ai majaw hprat htawng ari hkrum mat ai re, Vietnam Asuya a corruptions gasat shamyit ai masing kata Gumhpraw dum magam gun hte hpaga la marai (51) hpe mung ari jaw kau ai lam shi sawk ni tang madun da ma ai.


text:
Retreat Centre Komiti
Madu Yesu hta yup pyaw mat wa sai YJH a Hpung Up Sara Kaba Rev. Maran Zau Yaw hpe myit dum ai masat hku nna, Retreat Centre hpe M. Zau Yaw Masat Ginra ngu amying shingteng jaw let, masing jahkrat, hkyen lajang galaw sa wa ai rai nga ai. Yangon-Mandalay Lam Nmaw Kaba, Pago, Inndagaw mare 10 mile hta Eka 12.54 dam ai Sun Kaba rai nga ai. YJH Nawku Jawng kaw na mawdaw hte hkyinghkum 1:30 daram gawt yang du ai shara re.
Pandung
Hkum Dingnum Bawng Ring wa hkra galaw sa wa na.
Yaw shada ai lam
1. Wenyi, Myit masin, Hkumhkrang n-gun ban la lu na matu.
2. Nawku hpung hte seng ai Sharin Hpawng ni galaw lu na matu.
3. Kaga Hkristan Nawku Hpung ni hpe dang lu ai daram dawjau lu na matu.
Komiti kaw nna Retreat Centre hpe grau kaja, tsawm htap, ngang grin ai hte, yaw shada da ai hte maren jai lang asung jashawn lu na matu lit la woi awn nga ai. Bungli kaba (Project) ni hpe masing jahkrat nna, Hpung Kongsi de tang madun dawdan ai lam la nna galaw sa wa nga ai. Sun hte seng nna bungli galaw ai ni hte, sun kata na arung arai ni hpe lit la hpareng nga ai re.


text:
chyoi pra ai chyum laika
Comming soon ...
2009 YJH Directory
Comming soon
Music Komiti
Hpung masha yawng Karai Kasang hpe mahkawn shakawn, Nawku dawjau ai lam hpe tang du hkra woi awn nga ai. Hpung masha ni hpe, shakawn mahkawn hte seng ai Music hpaji, Madum sumpyi hpaji ni hpe sharin jahpat ya nga ai. Paise & Worship, Daw Raw, Piano, Junior Choir, Hpung Choir, Sakkung Choir hte Madum sumpyi hpung (Band) ni hpe Sub-Komiti hpaw nna woi awn nga ai.
1. Laban Hpawng hta shang lawm nga ai lam
a) Piano
b) Violin
c) Band
d) Sak kung Sen hkum
e) Hpung Sen hkum
f) Ram Kaji Sen hkum
g) Praise & Worship
2. Sharin Hpawng ni
a) Junior & Youth Music Workshop
b) Sak Kung Music Workshop
c) Dawraw & Sumpyi Dum Sharin Hpawng
3. Christmas Cantata
i) Youth
ii) Junior
Cantata
Worship Through Music
Music Worshop
Junior Music Class
Youth Music Class
Ningbaw Ningla Shalat Komiti
YJH Hpung hta magam gun nga ai Hpung Woi ni, mungdan kata hte maigan mungdan ni hta, Chyum Hpaji hpungjat la lu wa hkra masing jahkrat nna lajang ya nga ai. YJH Hpung hta ra nga ai ningbaw ningla ni hpe shalat la lu hkra masing jahkrat nna woi awn nga ai. KBC shingwang hta na karum hpyi wa yang mung, masing jahkrat nna shalat ya nga ai.
Retreat Centre Komiti
Madu Yesu hta yup pyaw mat wa sai YJH a Hpung Up Sara Kaba Rev. Maran Zau Yaw hpe myit dum ai masat hku nna, Retreat Centre hpe M. Zau Yaw Masat Ginra ngu amying shingteng jaw let, masing jahkrat, hkyen lajang galaw sa wa ai rai nga ai. Yangon-Mandalay Lam Nmaw Kaba, Pago, Inndagaw mare 10 mile hta Eka 12.54 dam ai Sun Kaba rai nga ai. YJH Nawku Jawng kaw na mawdaw hte hkyinghkum 1:30 daram gawt yang du ai shara re.
Pandung
Hkum Dingnum Bawng Ring wa hkra galaw sa wa na.
Yaw shada ai lam
1. Wenyi, Myit masin, Hkumhkrang n-gun ban la lu na matu.
2. Nawku hpung hte seng ai Sharin Hpawng ni galaw lu na matu.
3. Kaga Hkristan Nawku Hpung ni hpe dang lu ai daram dawjau lu na matu.
Komiti kaw nna Retreat Centre hpe grau kaja, tsawm htap, ngang grin ai hte, yaw shada da ai hte maren jai lang asung jashawn lu na matu lit la woi awn nga ai. Bungli kaba (Project) ni hpe masing jahkrat nna, Hpung Kongsi de tang madun dawdan ai lam la nna galaw sa wa nga ai. Sun hte seng nna bungli galaw ai ni hte, sun kata na arung arai ni hpe lit la hpareng nga ai re.
Bawng Ring Komiti
Hpung masha ni hkum dingnum bawng ring wa na matu ladat shaw woi awn nga ai. Masing ni hpe woi jahkrat nna, Hpung Kongsi a myit hkrum ai hte galaw sa wa ai. Ginwang, Ginjaw, MBC, MCC zawn re kaga tara shang wuhpung wuphawng ni hte matut mahkai nna galaw sa wa nga ai.
Mu Na Kyithkai Komiti
Mu Na Kyithkai Komiti hpe 2006 ning kaw nna hpaw ninghtan dat ai re. KBC Ginjaw hta Mu Na Kyithkai Dap ngu hpaw wa ai hpang, KBC shingwang buga hpung ni hta YJH gaw shawng nnan hpaw hpang dat ai Buga hpung rai nga ai. Sub-Komiti (6) hpaw ninghtan da nna Karai Kasang a Sasana magam bungli hpe shachyam shabra dawjau nga ai re.
1. Zinghkri Journal Komiti
a) Nawku Hpung, Wenyi Makam Masham lam hte seng ai Shiga/Mungga ni htawn shalai ya ai.
b) Dap, Bot, Komiti ni a galaw sa nga ai Sasana magam bungli ni hpe shana ya ai.
c) Hpung masha shada tinang Mu, Na, Chye ai Shiga ni hpe e makyit htinglet shalai ya ai. lam ni hpe galaw sa nga ga ai.
ZINGHKRI Hpung Shiga Journal hpe laning mi mali lang, shata masum hta kalang shapraw nga sai re.
2. Hpung Magazine Komiti
a) Karai Mungga, sumrai ni, sumroi ni, hpaji hparat jat la lu mai ai laika ngau ni, Sut kanbau magam bungli hte seng ai lam ni,
prat dep Jinghpaw htunghking bu hpun sumli lam ni hte YJH a labau kadun ni hpe bang shalawm let Hpung masha ni
hpe shachye shachyang nga ai.
b) Prat madang hta hkan nna hkrang sama ai lam, akyu rawng ai ka-ngau ni hte dangdi lu ai made galaw shakut shapraw ai
re.
3. Hpungtang Zinghkri (Websites) Komiti
a) Hpung a shamu shamawt lam ni, Sasana magam bungli shiga ni hpe mungkan de shana shabra ya ai.
b) Mungdan shara shagu kaw nga ai Hpung masha ni hte matut mahkai nga lu na.
c) Kabu Gara Shiga hpe grau masan sa ai hku sakse hkam lu na matu yaw shada ai hte galaw sa wa nga ga ai. YJH a
Website gaw www.1979yjh.com rai nga ai.
d) Jawng wang Hpung Up nta ni hte Dap, Komiti ni Hpung a Sasana lam hte seng nna, Internet hpe atsawm lu lang nga
hkra lit la lajang ya nga ai.
4. Laili Laika Shalat Komiti
Laili Laika hte Sasana magam bungli hta shang lawm wa lu na matu Laili Laika Hkaw Tsun Hpawng ni, Laika Ka Ninghkrin Shalat Sharin Hpawng ni, Shingjawng Poi ni, Madun Poi ni hpe galaw sa nga ga ai.
5. Laika Dum (Library) Komiti
a) Hpung masha ji nban ni yawng a Hpaji Sawk Gindai Laika Dum rai wa hkra shakut nga ga ai.
b) Ya yang YJH Laika Dum hta laika buk ni yawng (volume- 4500) jan nga nga sai.
c) Reception Hall a shawng e mung, lai wa lai sa, jahkring jahkra dung chyai let laika ni lu hti la na matu yaw shada let
Periodical Stand langai tawn da ai hte, Shi Laika, Journal, Newsletter ni hpe tawn da ya nga ai.
6. Labau Komiti
a) YJH Buga Hpung a Labau hpe shangang shakang, sawk, ka, mazing sa wa nga ai.
b) Hpung Labau Ka Ladat Sharin Hpawng, Hkaw Tsun Hpawng ni hpe woi awn galaw ai.
c) Labau Mazing ai hku nna Dap, Bot, Komiti ni a shamu shamawt ai lamang ni, Hpung a ahkyak nhtoi lamang ni hta Sumla
(Photo) dem mazing ai lam galaw nga ga ai.
Jinghpaw Shingni hte hkrum shaga
Labau Ka Sharin Hpawng
Library
Magazine Editing
Jak Arung Arai Komiti
Hpung kata na wan jak, hka jak, myi hprap wan, nsen htawn jak, nbung layit jak, nbung katsi htingram jak, overhead projector, computer hte kaga jak arung arai ni hpe lit la nga ai. Jak Jum Sara ni hte seng ai lam ni, jak arung arai ni asung jashawn ai lam ni hta hpaji jaw up hkang nga ai.
Htaw Wa/Sa Komiti
Hpung mawdaw ni hte kaga htaw wa htaw sa hte seng ai arung arai ni hpe yu lajang up hkang nna gram lajang ra ai lam ni hpe lit la nga ai. Nawku htingnu wang kata na mawdaw hkring shara hte seng ai ritkawp tara, jahkring tawn jahpu ni hpe, masat dawdan ya nna, yu hparan ya nga ai. Mawdaw gawt ai driver ni hte seng ai lam ni, mawdaw asung jashawn ai lam ni hta hpaji jaw up hkang nga ai.
Jahpan Jep Komiti
Hpung a gumhpraw jahpan hpe shata (6) hta kalang jep ya nga ai. Arung arai jahpan hpe laning mi kalang jep ya nga ai.


text:
时间:2018-08-10 10:57:19 来源:德宏团结报
Shata 8 pro 5 ya shani, ginjo dat sumla hkrung pogram hta bang shapro ai 《Shingni su ai Miwa mung myu mare》 lado 2 nambat 1 lang Yinnan Sakhkung hte Chung- hkyin Nanchon ni pya madun shingjong hkat ai “Myu nsam madun” hta, hkringmang daju Chyu En Lai a gahpu a gasha Chyu Pyin De, Myen mung mi na hkringmang daju Wu Pa Rui a gasha Dunuiyi Pa Rui, Myen mung mi na hkring mang daju Wu Nu a gasha Du-tan Tan Nu re ni rau pya shingjong madun pinra ko sa du nna Sakhkung ni hpe n-gun sa jo ma ai.
Aten shaning 60 jan ning lai mat wa sai hte maren, Miwa mung Myen mung mungdan la- hkong na “Chyurum” shingni go masha htinggo 3 ko nna mungdan lahkong jom hkuhkau mazum hkat ai lam byin mat sai, aten shaning je na jang, magyep tsahku zon grau nna dui mu na re.


text:
2015 ning July 17 ya shana de (5:00 PM) daram hta Myitkyina Ginra kata na Maw Hpawng Buga Hpung kawn woi awn galaw nga ai Dawn Dabang (New Life In Christ Bible Training Centre) de Myitkyina Ginra Pat Jasan Amu Madu Sara Nhkum Tang Gun woi awn let Myitkyina YMCA Amu Madu Sara Kaba Sumlut Gun Shawng; Asia Pacific Alliance of YMCA Amu Madu Mr. Kohel Yamada hte Singapore Mungdan na YMCA Amu Madu Mr. Eward Ong ni sa du n-gun jaw gawan gatsan la ai lam shiga na chye lu ai. Ndai Dawn Dabang hta ya yang dawn hkam la nga ai masha yawng marai (100) jan re lam; ndai zawn sa dawn hkam la ai ni hta Myen, Sam, Gala, Miwa, Jinghpaw Wunpawng Amyu Sha hkum hkra sa du dawn hkam la nga ai re lam; malawng maga gaw Wunpawng Ramma ni re lam chye lu ai. Ndai dawn dabang hta ginsup hpan amyu myu woi ginsup ai hte hkai sun galaw nna hkam ja lam hpe mung woi shagreng nga ai lam chye lu ai. Chyum mungga sharin hkam la nna Christu hta masha ningnan sak hkrung lam ningnan hte galu kaba wa lu ai ni tai wa na hpe myit mada let Buga Hpung kaw nna woi awn let mare buga masha ni yawng jawm shakut galaw nga ai re lam Myitkyina Ginara Amu Madu Sara Nhkum Tang Gun shiga jaw la ai kaw na chye lu ai.
MAW HPAWNG DAWN DABANG DE ASIA PACIFIC YMCA AMU MADU SA DU N-GUN JAW0
Share.


text:
?
时间:2018-08-06 16:15:31 来源:德宏团结报
本文地址:http://www.gydtbg.com/068/jpy/jpnews/content-118-27578-1.html
文章摘要:仁恒置地集团到我州考察 Rinhen jidi wunhpom hpung ni anhte mungdo ko wa jep yu hkom ma ai ,狐假鸱张大盘鸡割股之心,而前菲利斯都未.
Shata 7 nhtoi 27 ya shani ko nna nhtoi 28 ya shani du, Rinhen jidi wunhpom hpung tingnyang up Jung Shen Gyen re ni anhte mungdo ko wa jep yu hkom nna, jom pong mazum lam wa tam hkom ma ai.
Jep yu hkom ai laman, mungdo pati rapdo mu madu, Shuili mungdan ahkyak majen je hpaga yumga chyam shara muhtam rapdo mu madu, gonhkang rapdo mu madu Wang Gyin Hkyang, mungdo pati rapdo mu madau tau, mungdo up Wui Kang Mangshi ko jep yu hpung ni hte hkap hkrum shaga nna, gabu gara ai hte Rinhen jidi wunhpom hpung ni Sakhkung ko hpaga yumga mu wa galo na hpe grai myit mada ai lam ni tsun madun dan ma ai.
Mungdo up tau Yang Shi Jong re ni hkan shingnan lom ma ai gata hta, jep yu hpung ni shong hpang rai sungchyung ai hte Nshon, Shuili re hkan sa du hkom nna, Sakhkung na sutgan hpong shingra rotjat sat lawat hpe sa sagon hkom ma ai. Nshon ginwang Mung-yo ginwang do ko, jep yu hpung ni hka won jon nna Lunggyang hka hpe sa jep yu re hte rau, Chuchin luidui si hpaga wunhpom hpung ni Mung-yo ginwang do ko luidui si hkai sa wa ai sat lawat tsun yan dan ai hpe madat mara la nhtom, jep yu hpung ni tsun ai, Lunggyang hka makau mayang hta dagu sut npot hkumtsup dik nga ai, lama arang bang nna majen je sa wa na rai yang, kangka ai hte ginhkyom do masat yo shada lam shong galo gaja ton nna, do masat yo shada ton ai ko hkan nna lahkam hte lahkam rai galo hkrat wa ra ai nga ma ai.


text:
(26.7.2015) ya shani Lambraw Yang mare kaw la kasha langai Ka Ni hpraw htu shut na si mat ai re lam chye lu ai.
Shana de hkying (8:15 PM) hta lambraw Yang mare kata hta lahkawng Ka Ni hpraw htu nga ai re lam chye lu ai. La langai wa gaw tsa chyaru lu da ai kaw Ka Ni hpraw htu dai ai majaw shock byin na si mat ai re lam; shi hte Ka Ni hpraw rau htu ai manang wa mung manang wa si mat sai hpe mu na kajawng ai hte hprawng mat sai re lam; dai hprawng mat ai wa hpe mung Pat Jasan ni hkan tam nga ai re lam; ndai lapran Ka Ni hpraw htu shock byin ai grai law ai gaw shawoi na Ka Ni hpraw hta grau nsa ja ai masha lawan si shangun lu ai baw rain a masa nga ai nga nna Salang ni maram nga ai lam buga masha langai shiga jaw la ai kaw na chye lu ai.
Lambraw Yang Mare Hta Masha Langai Ka Ni Htu Shut Na Si0
(26.7.2015) ya shani Lambraw Yang mare kaw la kasha langai Ka Ni hpraw htu shut na si mat ai re lam chye lu ai.


text:
Masha Shada Sat Sha Hkat Ai Nazino Zunlawng
By Gauri Shagawng
Mungkan labau hta byin lai wa sai shingyim hkrit hpa mabyin langai gaw Russia Mungdan na du hkra ladaw katsi dinglai ai Nazino zunglawng ngu ai shara kaw byin lai wa sai re, dai shara kaw masha marai (6,000) daram gaw malu masha n-nga mat nna asak lawt lam a matu masha shada sat sha hkat ra ai mabyin mateng langai nga lai wa sai re, ndai mabyin hpe Soviet prat hta shaning law law sha-ip makoi da ai raitim 2002 shaning hta ndai mabyin ka tang madun wa ai hpang Mungkan gaw “Nazino Affair” ngu ai mabyin hpe chye wa ai re.
1933 shaning kaw nna Soviet Union Munghpawm hpe Communist uphkang masa hte woiawn shangang shakang ai Joseph Stalin gaw Nambat (2) Mungkan majan ngut ai hpang Soviet Munghpawm hpe Mungkan ka-up lu ai madang de woi shadu lu ai sha n-ga katsi majan (Cool War) aten hta mung Communist masa hte Amerika Mungdan hpe ja ja shingdaw lai wa sai re, Communist uphkang masa shangang shakang ai aten Stalin gaw shi hpe ninghkap ai masha ni hpe sa numdun ladat hte rim zing, sat shamyit ai lam galaw ai majaw masha Wan (10) daram si sum mat ai re hpe chye lu ai.
Nambat (2) Mungkan majan garai ndu shi ai shaning (7) ning daram hta Stalin hte shi a masa hkan nang ai masha ni gaw “N-gying dan ai masha” ngu ai ni hpe Soviet Munghpawm kaw nna jasan jaseng kau na matu galaw wa sai re, dai masha ni gaw Dum nta nlu ai ni, Matsan masha ni hte lagaw lata nhkum daw hten ai masha ni re, dai lata san hkrum ai masha ni gaw n myit mada ai sha bawng masha tai mat ra nna Siberia Ginwang, Nazino ngu ai zunlawmg (ya aten Cannibal Island) de sa kau hkrum ai re.
Nazino zunlawng gaw kasti dinglai nna malu masha hpa n-nga, hkai lu hkai sha mung nmai ai sha n-ga dai shara kaw sunglang na arung arai hpa mung n tawn da ya ai re, Bawng masha ni hpe Nazino zunlawng de sa dat ai Stalin a yaw shada lam langai gaw dai zunlawng kaw Russia colony ginra hku masat masa galaw da mayu ai a majaw sha re hpe mung chye lu ai.
Bawng masha marai (6,000) daram hpe Nazino zunlawng de wa sa ai aten hkrunlawm kaw malu masha nlu lu nlu sha ai majaw masha marai (27) si sum mat ai re, zunlawng kaw shawng nnan du shang wa ai shana hta mung hkyen laru a majaw marai (300) daram bai si sum mat ai re, Bawng masha wa sa ai hpung ni gaw shu-lamu kap ai pawngmuk loi li sha ngam kau da ya ai majaw jahkring laman malu masha ma mat nna hkai nmai n tu ai shara kaw asak hkrung nga lu na matu Masha shada gyam sat sha hkat wa ai madang du mat ai re.
Malu masha ra kadawn nga ai masha ni gaw machyi makaw hkrum ai masha ni hpe shawng gyam sat nna hpya sha hpang wa ai re, zunlawng kaw shadu lu shadu sha arung arai hpa n-nga ai majaw lu wa ai masha shan hpe shadu shachyawng nna sha na nre, katsing kalang pya sha ai lam gaw tak nshut rai na sai, bawng masha nkau ni wawn shachyaw, hka hpungyawt nna hprawg shakut ai raitim asak lawt ai masha kadai nnga ai, nkau hka lup si mat ai lam, nkau gaw katsi dinglai nna hka kaw ge ja nna si mat ai re hpe chye lu ai.
Kade nna ai hpang Stalin gaw Nazino zunlawng de bawng masha marai (1,200) bai sa dat ai re, bawng masha nnan ni hkinggau du kabye shang wa ai hte mi shawng du nga ai masha ni yawng rim sat sha kau ma ai.
Ndai mabyin a majaw masha marai (4,000) daram si sum mat nna masha nkau sha asak bai lawt wa ai re, Soviet Asuya gaw ndai shiga hpe shaning (50-60) ning makoi magap da ai re, 2002 shaning hta ndai mabyin hte seng nna tara shang laika dip shapraw ai kaw nna she “Nazino Affair” a lam hpe Mungkan masha ni chye wa ai re.


text:
Laiza ginwang, Je Yang Hpyen-yen Dabang kaw June 27 ya 10 am- 11:30 am laman hta hpyen koi yen ai (7) ning hpring masat nhtoi kyu hpyi hpawng lamang galaw ai lam na chye lu ai. Ndai hpawng hta mungshawa yawng marai (1500) daram shanglawm ai lam matut chye lu ai.
Ka-ni hpraw dut ai Kum Tsai mare masha (2) hpe rim
Hpakant ginwang, Ka-maing balik ni kawn Kum Tsai mare na Jan Nhkum Ma Mai (asak-49 ning) hte Slg. Hpauyam Seng Li (asak-37 ning) yan hpe June 26 ya 2 am hta ka-ni hpraw dut sha ai majaw Ka-maing Balik Dap de rim woi mat wa ai lam na chye lu ai.
Ka-ni Nanghpam Ninghkap Masat Nhtoi galaw
Mungkan Ka-ni Nanghpam Ninghkap Masat Nhtoi (World Anti Drug Day) lamang hpe June 26 ya shani hta KIO Ginjaw Ginra, Ginwang Ginjaw, Ginwang Daw, Ninghtawn kata na mare shagu hte hpyen-yen dabang ni hta Pat Jasan Komiti ni woi awn nna galaw ai lam na chye lu ai.
Sik Mu mare Udang Bum kawn ga matut gyi ru hkrat
Seng Zup ninghtawn, Sik Mu mare lawk (3), Udang Bum ntsa kawng kawn June 23 ya shani kawn hpang nna ga gyi ru hkrat wa ai gaw June 26 ya shani du hkra hkring mat ai lam n nga matut gyi hkrat nga ai lam na chye lu ai. Ga gyi ru hkrat wa ai […]
Kawng Ra hte Kawng Lim mare dingsa lapran gasat poi byin
Kuthkai ginwang, Kawng Ra hte Kawng Lim mare dingsa lapran, Dap Dung (9) hpyen hpung ni shara jahkrat nga ai maga de Myen hpyendap Hk.M.Y (218) na hpyen hpung n-gun (50) daram gale pru wa ai hpe hkap shingla gasat ai kawn June 23 ya 10 am – 11 am laman gasat poi byin ai lam […]
Lawa mare na hpyen-yen ni hpe sa karum
Jinghpaw Mung Wudang Hkyeng hpung ni kawn Hugawng ginwang, Lawa mare na R.C.M nawku jawng kaw June 20 ya 12 pm hta, hpyen-yen nga ai htinggaw (39) hpe htinggaw (1) hta Myen gumhpraw lap 150,000 (sen langai, mun manga) hpra sa karum ai lam na chye lu ai.
Nam Yung Hku mayan mungshawa ni yi sa yakhkak nga
Hu Pin mare sinna maga Nam Yung Hku mayan dap mying n chye ai Myen hpyen hpung n-gun (100) daram June 19 ya shani shamu shamawt du nga ai majaw dai ginra na mungshawa ni yi sa n mai yakhkak nga ai lam na chye lu ai.